PRITARTA

Pasvalio rajono savivaldybės tarybos

2023 m. kovo d. sprendimu Nr. T1-

**PASVALIO RAJONO MARIAUS KATILIŠKIO VIEŠOSIOS BIBLIOTEKOS**

**2022 METŲ VEIKLOS ATASKAITA**

**PASVALIO RAJONO SAVIVALDYBĖS KULTŪROS PROGRAMOS (Nr. 4) 01 UŽDAVINYS – SKATINTI KULTŪROS PASLAUGŲ PLĖTRĄ, UŽTIKRINTI MENO SKLAIDĄ RAJONE**

1. **BENDROJI DALIS**

**1.1.** **Aprašymas (įstaigos tikslai, uždaviniai ir funkcijos (pagal nuostatus ir strateginį planą). Didžiausi 2022 m. pasiekimai ir įgyvendinti projektai.**

2022 m. bibliotekos veikla buvo nukreipta į bibliotekos misijos – būti atvira, skatinti žinių visuomenės raidą, formuoti visą gyvenimą trunkančio mokymosi aplinką, užtikrinti teisę į informaciją, raiškos laisvę ir suteikti galimybę visiems ir kiekvienam naudotis informaciniais ištekliais nuoseklų įgyvendinimą. Vadovaujantis bibliotekos nuostatais įvairiomis veiklomis buvo siekiama 2021–2025 metų strateginiame plane numatytų pagrindinių dviejų tikslų ir jų uždavinių įgyvendinimo:

**1. Tapti moderniu ir patraukliu bendruomenės informacijos, mokymo, kultūros ir laisvalaikio centru.** Buvo įgyvendinami pirmo tikslo šie **uždaviniai**:

1. Kaupti, tvarkyti, saugoti universalų – rašytinių, garsinių, regimųjų, elektroninių – dokumentų fondą, atitinkantį bendruomenės poreikius ir užtikrinti prieigą. 2. Užtikrinti Pasvalio krašto dokumentinio kultūros paveldo kaupimą, saugojimą, aktualinimą ir sklaidą. 3. Kurti ir plėtoti elektronines bibliotekos paslaugas ir produktus, užtikrinti viešą prieigą prie bendruomenės poreikius atitinkančio skaitmeninio turinio, tobulinti gyventojų įgūdžius juo naudotis ir didinti gyventojų įsitraukimą į mokymąsi visą gyvenimą. 4. Gerinti gyventojų kultūrinį raštingumą, formuoti teigiamą požiūrį į skaitymą, didinti kultūrinių renginių prieinamumą bendruomenei, panaudojant bibliotekoje sukauptą universalų dokumentų fondą, informacines technologijas ir kūrybinę veiklą. 5. Užtikrinti bibliotekos paslaugų, atitinkančių bendruomenės poreikius ir prioritetus, kokybę ir prieinamumą.

**2. Formuoti teigiamą bibliotekos ir bibliotekininkų įvaizdį, skatinantį vartotojų pasitikėjimą bei pasirinkimą naudotis bibliotekos teikiamomis paslaugomis.** Buvo įgyvendinami antro tikslo šie **uždaviniai:**

1**.** Vykdyti bibliotekos atstovavimo, rinkodaros ir viešųjų ryšių veiklą. 2. Siekti aukštos bibliotekos organizacinės kultūros ir efektyvaus valdymo, paremto veiklos stebėsena, analize, kontrole ir poveikio vertinimu. 3. Skatinti ir ugdyti darbuotojų profesionalumą bei darbo motyvaciją, stiprinti kompetenciją bibliotekinės veiklos kokybės, kalbos kultūros, psichologijos, informacinių technologijų, vartotojų mokymo bei konsultavimo srityse. 4. Gerinti bibliotekų materialinę būklę.

2022 metai Pasvalio Mariaus Katiliškio viešajai bibliotekai buvo ypatingi – biblioteka minėjo savo **85-erių metų sukaktį**. Aktyviai dalyvauta veiklose, skirtose pažymėti 2022-uosius metus – Savanorystės, Lietuvos Jaunimo, Monsinjoro Kazimiero Vasiliausko, rašytojos Ievos Simonaitytės bei minint Pasvalio krašto iškilių asmenybių – poeto, vertėjo Lietuvos nacionalinės kultūros ir meno premijos laureato Vlado Braziūno, rašytojo, Kovo 11-osios akto signataro Kazio Sajos, visuomenės ir politikos veikėjo, Nepriklausomybės akto signataro Jono Vileišio, poeto Bernardo Brazdžionio ir kitas žymias datas. Ištisus metus šioms sukaktims ir jubiliejams pažymėti buvo organizuojami įvairūs kultūriniai ir literatūriniai renginiai: knygų pristatymai, susitikimai su žymiais Lietuvos bei Pasvalio krašto žmonėmis, bibliotekos pristatymas virtualioje erdvėje. 2022 m. daug dėmesio skirta Lietuvos nacionalinės kultūros ir meno premijos laureato, Pasvalio krašto Garbės piliečio **rašytojo Jono Mikelinsko** šimtmečio paminėjimui. Svarbus įvykis buvo profesoriaus **Algio Mickūno filosofijos centro** įkūrimas viešojoje bibliotekoje bei jo veikla populiarinant filosofiją Pasvalio jaunimui.

Didelis dėmesys buvo skirtas tradiciniams renginiams: organizuoti geriausių skaitytojų apdovanojimai, vykstantys per kiekvienais metais švenčiamą Nacionalinę bibliotekų savaitę, Poezijos pavasario, Pasvalio miesto gimtadienio renginiai, prieš dvejus metus pradėti organizuoti Bernardo Brazdžionio skaitymai ir jau 26-tieji Mariaus Katiliškio skaitymai, aštuntas Vaškų V. Zaborskaitės bibliotekos konkursas „Eilėraščio menas ir jo interpretacija“.

Organizuoti įvairūs literatūriniai renginiai, knygų pristatymai, susitikimai su žymiais Lietuvos žmonėmis, valstybinių švenčių ir atmintinų dienų – Sausio 13-osios, Vasario 16-osios, Kovo 11-osios, Liepos 6-osios, Birželio 14-osios – Gedulo ir vilties dienos, Rugpjūčio 23-osios – Juodojo kaspino ir Baltijos kelio dienos – paminėjimai.

***(Renginių nuotraukos ir aprašymas Prieduose Nr. 1, 2, 3).***

Biblioteka tęsė **iniciatyvos „Biblioteka visiems“** veiklas, didino savo paslaugų prieinamumą įvairią negalią turintiems žmonėms – siekdama plačiau atverti bibliotekos duris skirtingų poreikių lankytojams ir kurdama naujas paslaugas.

2022 metais vyko ekskursijos ir edukaciniai užsiėmimai **Rašytojų erdvėje**.

2022 m. suburta **Mobili komanda**  (Edukatorių grupė, Vartotojų aptarnavimo grupė, Kultūrinės veiklos grupė, Mokymų organizavimo grupė), kuri teikė įvairias paslaugas rajono bibliotekoms, mokykloms, daugiafunkciams centrams, bendruomenėms, socialinių paslaugų įstaigoms.

Stengiantis patenkinti senyvo amžiaus gyventojų grupių poreikius skaityti – buvo intensyviai teikiama ***knygnešystės*** paslauga. 2022 m. knygnešyste užsiėmė 312 asmenų, aptarnavo – 432, pristatė spaudinių – 12 100. Tai bibliotekos darbuotojai, senjorų šeimos nariai, kaimynai ir socialiniai darbuotojai. Šie bibliotekos pagalbininkai knygnešystės paslaugas teikė asmenims, negalintiems atvykti į biblioteką.

Atokių kaimų gyventojus aptarnavo ***Mobili biblioteka***: vartotojų –121; išduotis –1 538. 2022 m. spalio 17 d. **lankėsi LRT**, kuri filmavo ir parengė reportažą laidai „**Kava su LRT“.**

Bibliotekoje įsikūręs **Aklųjų ir silpnaregių paslaugų punktas**, kurio paskirtis – tenkinti žmonių negalinčių skaityti įprasto spausdinto teksto poreikius.

**Garso ir vaizdo įrašų studijoje** lankytojams buvo teikiamos leidinių įgarsinimo, vokalo įrašymo, savarankiško vaizdo įrašų kūrimo paslaugos. Organizuojamos karaokės popietės, lankytojai individualiai klausėsi muzikos (studijoje sukaupta daugiau kaip 400 vinilinių plokštelių kolekcija). 2022 m.  Garso ir vaizdo įrašų studijos paslaugomis pasinaudojo 128 lankytojai, studijoje įrašyti 58 garso įrašai, 9 moksleiviai, ruošdamiesi Lietuvos mokinių raiškiojo skaitymo konkursui, studijoje įrašė ir pateikė vaizdo medžiagą .*mp4* formatu savo skaitomą kūrinį. Vyko 15 gitaros pamokų, 10 karaokės užsiėmimų. Lankytojai buvo kviečiami įgarsinti pasirinktus kūrinius: 4 savanoriai įgarsino 10 kūrinių, kurių garso įrašai skelbiami bibliotekos interneto svetainėje – juos gali klausyti asmenys, negalintys skaityti įprasto spausdinto teksto.

Įvairios veiklos vyko **Atvirame jaunimo centre** – organizuotas neformalus ugdymas, skirtas asmeniniam ir socialiniam jaunimo, ypač turinčio mažiau galimybių, augimui, verslumo ugdymui, darbo rinkai reikalingų kompetencijų ir įgūdžių įgijimui, siekiant sėkmingų rezultatų; renginiai (atsižvelgiant į jaunuolių norus ir sezoniškumą), edukacijos, seminarai ir mokymai, organizuotos stovyklos vasaros metu. Dalyvauta iniciatyvoje „Atverk duris vasarai“. Ataskaitiniais metais AJC įgyvendino projektus: „*Turiningi vasaros atradimai: tobulėju, susipažįstu*, *bendrauju“* ir *„Sužinok, tobulėk, stiprėk“*, kuriuos finansavo Pasvalio rajono savivaldybė, bei *„Kvapų ir ramybės mokykla“–* finansavimas gautas iš Jaunimo reikalų agentūros.

Pasvalio Mariaus Katiliškio viešojoje bibliotekoje ir AJC pagal šią programą sutelkti 4 savanoriai: 1 savanoris iš projekto „JUDAM“; 1 mėnesį savanoriavo teisės magistrą studijuojanti studentė, akredituotą savanorystę pradėjo 2 jaunuoliai iš Pasvalio P. Vileišio gimnazijos.

Rajono bibliotekose buvo vykdomas neformalus suaugusiųjų / vaikų švietimas ukrainiečiams bei medijų ir informacinio raštingumo kompetencijų ugdymo veiklos, organizuojami mokymai, didinama motyvacija dalyvauti mokymosi visą gyvenimą procese. Bendradarbiauta su Trečiojo amžiaus universitetu.

Viešojoje bibliotekoje 2022 m. spalio mėn. įsikūrė **Pasvalio knygų klubas**, vienijantis rajono knygų mylėtojus. Savo veiklą tęsė **„Senjorų klubas“** viešojoje bibliotekoje, skaitytojų klubai Pajiešmenių ir Saločių kaimo bibliotekose, Mamyčių klubas Joniškėlio m. bibliotekoje.

2022 metais buvo vykdoma **projektinė veikla**: Pasvalio Mariaus Katiliškio viešoji biblioteka iš įvairių finansuojančių institucijų gavo dalinį arba pilną finansavimą 6 projektams ir programoms. Jų įgyvendinimui iš viso gauta 34 257,40 Eur lėšų. Dalinį finansavimą skyrė šios finansuojančios institucijos: Jaunimo reikalų agentūra prie Socialinės apsaugos ir darbo ministerijos, Lietuvos kultūros taryba prie Kultūros ministerijos, Pasvalio rajono savivaldybė.

2022 m. Pasvalio Mariaus Katiliškio viešoji biblioteka pateikė 11 projektų paraiškas Jaunimo reikalų agentūrai, Lietuvos kultūros tarybai, Pasvalio rajono savivaldybei. Plačiau apie projektinę veiklą ***(priedas Nr. 4).***

Viešoji biblioteka kaip partnerė dalyvavo ir Panevėžio apskr. G. Petkevičaitės-Bitės bibliotekos projektinėse veiklose. Įgyvendinant projekto „Inovatyvūs Lietuvos bibliotekų skaitymo skatinimo sprendimai vaikų ir jaunimo socialinių santykių kūrimui su aplinka“ veiklas – prie viešosios bibliotekos įrengtas **Knygomatas.**

Ataskaitiniais metais rajono bibliotekos aktyviai dalyvavo **respublikiniame skaitymo iššūkyje** *Vasara su knyga* ir trečius metus iš eilės pasiekė puikių rezultatų Panevėžio apskrityje: iššūkyje dalyvavo 715 (2021 m. – 501) dalyvių bei perskaitė daugiau kaip 4 000 (2021 m. – 3 000 tūkst.) knygų.

22-ojoje **Vilniaus knygų mugėje** „Vaizdas kaip tekstas“ pristatėme pasakojimo edukaciją „Bitė ir aš“, viešinome bibliotekos paslaugas.

2022 metais viešojoje bibliotekoje sukurtos **naujos paslaugos**: 1. Kino filmų platforma *Netflix*. 2. Multisensorinis kvapų ir ramybės kambarys. 3. Knygomatas. 4. Interaktyvus terminalas rašyt. Jono Mikelinsko asmenybės ir kūrybinio paveldo pristatymas. 5. Interaktyvus maršrutas „Knygos kelias: nuo knygnešių iki modernios bibliotekos“.

Biblioteka tapo aktyviu tarpininku tarp vietos bendruomenės, verslo, vietos valdžios ir visuomeninių organizacijų, siūlanti naujas, gyventojų poreikius tenkinančias paslaugas. Stengėmės ir siekėme, kad biblioteka kaime taptų pagrindiniu kultūros ir bendruomenės židiniu. Dabar biblioteka suvokiama plačiąja prasme: dinamiška, besikeičianti, įvairialypė, kurioje teikiamos paslaugos apima informacinę, kultūrinę, šviečiamąją-edukacinę, socialinę-visuomeninę sritis. Bibliotekos partneriai tokią bibliotekos siūlomų paslaugų įvairovę priima, nors anksčiau jie biblioteką įsivaizdavo kaip įstaigą, kuri orientuota tik į skaitymą ir su skaitymu susijusias veiklas. Bibliotekose įvykę pokyčiai (modernios technologijos) – suteikė galimybę plėsti paslaugų spektrą. Tačiau šiuolaikinei bibliotekai teko dar viena svarbi užduotis – prisidėti prie kritiškai mąstančios visuomenės ugdymo, visuomenės, kuri sugeba atsirinkti, tinkamai interpretuoti bei panaudoti gaunamą informaciją ir kritiškai naudotis jos šaltiniais. Todėl labai svarbus tapo ir šiuolaikinio bibliotekininko, kaip konsultanto vaidmuo, panaudojant bibliotekos erdvę – tiek fizinę, tiek skaitmeninę – gyventojų medijų ir informacinio raštingumo įgūdžiams lavinti.

Pasikeitus bibliotekai, pasikeitė ir pats bibliotekininkas, nes tradicinių bibliotekininko kompetencijų nebepakako. Todėl didžiulis dėmesys buvo skiriamas darbuotojų kvalifikacijos kėlimui, tobulinimui. Rajono bibliotekos turi gerą techninę bazę ir kvalifikuotus specialistus. Kai kurios kaimo bibliotekos yra viename pastate su daugiafunkciais centrais, bendruomenėmis, kultūros skyriais. Kiemėnų ir Žadeikonių bibliotekininkės po 0,5 et. dirba bibliotekoje ir dienos centre, tad jų bibliotekos lankytojams atviros visą dieną, dauguma bibliotekininkių yra bendruomenių tarybos narės, Žadeikonių – pirmininkė. Visose rajono bibliotekose skaitytojai / lankytojai gali gauti informaciją apie bibliotekos, bendruomenės teikiamas paslaugas, aktualijas ir viešina Pasvalio r. savivaldybės Administracijos paslaugas bei bibliotekininkės padeda / moko gyventojus jomis naudotis.

Ataskaitiniais metais ypač sustiprėjo bendradarbiavimas, partnerystė, savanorystė. Biblioteką sieja glaudūs ryšiai su krašto švietimo ir kultūros įstaigomis, istorinės atminties institucijomis, verslo, socialinės sferos ir kitomis įstaigomis bei nevyriausybinėmis organizacijomis, prisidedant prie socialinės atskirties mažinimo, užimtumo, turiningo ir kokybiško laisvalaikio leidimo. Rajono bibliotekose suburta savanorių – 237, iš jų – VB – 30; miesto padalinyje – 10; kaimo padaliniuose – 197.

Bibliotekos darbuotojai neliko abejingi įvykiams Ukrainoje – susitelkę, suvieniję jėgas aukojo, padėjo, finansiškai rėmė ukrainiečius karius ir šeimas, atvykusias į Pasvalio rajoną.

**Dokumentų fondas ir duomenų bazės**. 2022 metai, lyginant su 2021 metais, bibliotekos fondų komplektavimui buvo geresni – Lietuvos Respublikos kultūros ministerija 2022 metams fondų komplektavimui skyrė 27 688,00 eurus (2021 m. – 26 627,00), 1 061,00 euru daugiau negu 2021 m.

Pasvalio rajono savivaldybė periodinių leidinių prenumeratai skyrė 15 300,00 eurų (2021 m. – 13 300,00 eurų), 2 000,00 eurų daugiau negu 2021 m. Iš jų kaimo bibliotekoms buvo užprenumeruota vidutiniškai po 5–6 periodinius leidinius, tame skaičiuje po 1–2 periodinius leidinius vaikams.

Kadangi periodinių leidinių prenumerata daugeliui skaitytojų, ypač kaimiškų vietovių gyventojams, yra per brangi, bibliotekose jie tikisi rasti įvairesnių leidinių pasirinkimą. Lėšų, skiriamų periodinių leidinių prenumeratai, neužtenka – jos riboja pasirinkimą įvairesnių, kultūrine prasme vertingesnių periodinių leidinių. Skirtos sumos užteko išlaikyti dabar prenumeruojamus, skaitytojų pamėgtus leidinius ir taip bent iš dalies patenkinti jų poreikius. Nors Pasvalio rajono savivaldybė padidino 2022 m. lėšas periodinių leidinių prenumeratai, bet dėl nuolat augančių prenumeratos kainų didesnė suma nepadėjo užprenumeruoti daugiau leidinių, jos užteko bent išlaikyti prenumeruojamus, skaitytojų pamėgtus leidinius ir taip iš dalies patenkinti skaitytojų poreikius. Situaciją šiek tiek sušvelnina Spaudos, radijo ir televizijos fondo bibliotekai užprenumeruoti 39 (2021 m. – 45) pavadinimų periodiniai leidiniai, tačiau gyventojų tarpe jie yra mažiau populiarūs, daugiausiai orientuoti į specifinių sričių aktualijas.

2022 metais pagal galimybes ir skirtą finansavimą buvo formuojamas universalaus profilio dokumentų fondas, atsižvelgiama į Savivaldybės teritorijos istorines tradicijas, ekonominę ir kultūrinę plėtrą, demografinę situaciją, gyventojų poreikius. Prioritetas skirtas kaupti kraštotyros spaudinių fondą bei dokumentus, atliekančius kultūros ir intelektinio paveldo tęstinumo, sklaidos ir visuomenės kūrybiškumo funkcijas.

2022 m. gruodžio 31 d. rajono bibliotekų dokumentų fondą sudarė 12 viešosios bibliotekos ir 32 kaimo bibliotekų padalinių dokumentų fondai. Jose sukauptas 248 566 fiz. vnt. ir 62 561 pavadinimų dokumentų fondas.

Per metus gauta 9 598 fiz. vnt. dokumentų (1 725 nauji pavadinimai) už 5 2671,14 eurų. Iš jų inventorinamų dokumentų įsigyta 4 804 fiz. vnt. (1 222 nauji pavadinimai) už 37 947,10 eurų.

Lyginant dokumentų gavimą su 2021 metais, 2022 metais dokumentų gauta 159 fiz. egz. daugiau. Ataskaitiniais metais gauta daugiau fizinių ir juridinių asmenų dovanotų knygų ir paramos. Nors iš fondų komplektavimui skirtos dotacijos nupirkta 206 egz. mažiau leidinių.

Iš Lietuvos Respublikos kultūros ministerijos skirtų lėšų 2022 m. nupirkta 2 602 fiz. egz., tai sudaro 26,67 proc. visų gautų dokumentų (2021 m. – 2 808 fiz. vnt. knygų ir sudarė 29,25 proc.). Taip pat nemaža dalimi fondas pasipildė dovanotomis knygomis ir parama iš leidyklų, gyventojų paskirtos 1,2 proc. pajamų mokesčio dalies įsigyta 27 fiz. vnt. dokumentų. „Knygų Kalėdų“ akcijos metu viešajai bibliotekai ir kaimo bibliotekoms 2022 m. padovanota 426 fiz. vnt. knygų (2021 m. – 285 fiz. vnt., 2020 m. – 518 fiz. vnt.). Fondai papildyti ir Lietuvos kultūros tarybos remtomis knygomis 134 fiz.vnt. (2021 m. – 187 fiz. vnt.). Bibliotekų fondai dažnai papildomi ir fizinių bei juridinių asmenų dovanotomis, nebūtinai naujomis knygomis. Tokių knygų 2022 m. gauta 1 026 (2021 m. – 594 fiz. vnt.). Bendra knygų kainų augimo tendencija fiksuota ankstesniais metais, ji ir toliau augo 2022 m.

**LIBIS skaitytojų aptarnavimo posistemis** įdiegtas ir naudojamas visose rajono bibliotekose. Naudojantis Lietuvos integralios bibliotekų informacijos sistemos (LIBIS) programine įranga, yra automatizuoti katalogavimo procesai, užtikrintas automatizuotas vartotojų bibliotekinis aptarnavimas, dokumentų užsakymas ir išdavimas. Skaitytojų patogumui bibliotekoje įdiegtas knygų išdavimo ir grąžinimo įrenginys. Automatizuotą knygų išdavimo ir apsaugos sistemą biblioteka įdiegė drauge su Pasvalio rajono savivaldybe, įgyvendindama projektą „Paslaugų ir asmenų aptarnavimo kokybės gerinimas Pasvalio rajono savivaldybėje“. Savitarnos aparatas yra Vaikų erdvėje (3 a.).

**Licencijuoti** **elektroniniai ištekliai.** Bibliotekų vartotojams buvo prieinamos šios duomenų bazės (DB): **nemokamos** lietuviškos DB: Bibliotekos elektroninis katalogas; Lietuvos integralios bibliotekų informacijos sistemos (LIBIS) jungtinis katalogas, vartotojams prieinamas per portalą <https://www.ibiblioteka.lt>; Nacionalinės bibliografijos duomenų bankas; Lietuvos periodinės spaudos bibliografinė straipsnių bazės 1994–2002m. (archyvas) CD; Bibliografinė Europos Sąjungos oficialiųjų dokumentų bazė; Lietuvos Respublikos Seimo Teisės aktų ir Seime įregistruotų teisės aktų projektų paieška. **Prenumeruojamos** duomenų bazės: „EBSCO Publishing“ duomenų bazių paketas; „Naxos Music Library“ duomenų bazė; Lietuviška teisinė duomenų bazė INFOLEX; BNS prenumerata; „Delfi+“; „15 min.“ prenumerata. Bibliotekos skaitytojams buvo siūloma naudotis ir Nacionalinės Martyno Mažvydo bibliotekos prenumeruojamomis duomenų bazėmis virtualiems vartotojams, prieš tai prisiregistravus joje per interaktyvų portalą <https://www.ibiblioteka.lt/>.

„Infolex“ duomenų bazėje buvo atliktos 882 paieškos (2021 m. – 356 operacijos; 2020 m. – 325). Viešojoje bibliotekoje tai populiariausia prenumeruojama duomenų bazė. Teisinės informacijos paieškos sistema, kurioje pateikiami Lietuvos valstybinių institucijų norminiai teisės aktai, taip pat Europos Žmogaus Teisių Teismo sprendimai bylose prieš Lietuvą, Europos Teisingumo Teismo dokumentai, Seimo kontrolierių pažymos, Vyriausiosios tarnybinės etikos komisijos sprendimai ir kiti dokumentai. Naudojosi studentai, verslininkai ir pačios bibliotekininkės, atsakydamos į skaitytojų užklausas.

Naxos Music Library bibliotekoje per metus atliktos 149 paieškos (2021 m. – 125 paieškos). Duomenų baze domėjosi pedagogai, ieškantys papildomos mokomosios medžiagos, moksleiviai, rašę kūrybinį darbą ir ieškoję kompozitorių ir atlikėjų biografijų, muzikos terminų žodyno. Pavieniai vartotojai klausėsi klasikinės, džiazo, populiariosios muzikos, ieškojo žymių kompozitorių muzikos įrašų. 6-iems vartotojams buvo suteikta nuotolinė prieiga naudotis duomenų baze ne tik bibliotekoje, bet ir kitoje jiems patogioje vietoje.

„EBSCO Publishing“ duomenų bazėje jungtasi 138 kartus (2021 m. – 67) kartus, konkrečių užklausų – 78 (2021 m. – 34). Duomenų bazė dažnai naudojama pačių bibliotekininkų, atsakant į skaitytojų užklausas, taip pat studentų, ypač ištęstinių studijų, pageidaujančių individualių bibliotekininko konsultacijų dėl bazės naudojimo ar užklausos formavimo, citavimo ir pan.

Baltijos šalių naujienų agentūros BNS „Baltic News Service“ DB pasinaudota 151 kartą (2021 m. – 77).

2022 m. vartotojams užprenumeruotas naujienų portalas „15min“;

„Delfi+“ ir „15min“ naujienų portaluose, vartotojai gali skaityti pilnateksčius straipsnius bibliotekoje nemokamai. Šie portalai statistikos nepateikia.

**Bibliotekos sukurtose svetainėse** ([www.psvb.lt](http://www.psvb.lt); edukacija.psvb.lt; [www.pasvalia.lt](http://www.pasvalia.lt), [www.siaurietiskiatsiverimai.lt](http://www.siaurietiskiatsiverimai.lt);) per 2022 metus apsilankė 45 331 (2021 m. – 40 164) virtualūs vartotojai.

**Elektroninė biblioteka „Pasvalia“ bei skaitmeninimo veikla ir bibliotekos skaitmeninės kolekcijos formavimas.**

Per 2022 metus suskaitmenintų kilnojamųjų krašto kultūros paveldo objektų skaičius yra 94, t. y. – 1 201 vaizdas. Iš šių objektų į e. biblioteką „Pasvalia“ įkelta 1 201 vaizdas (iš bibliotekos fondų, Pasvalio rajono institucijų ir privačių pateikėjų archyvų). Per 2022 metus suskaitmenintų nekilnojamųjų krašto kultūros paveldo objektų vaizdų skaičius – 34. Iš šių objektų į e. biblioteką „Pasvalia“ įkelta 34 vaizdai (iš privačių pateikėjų archyvų).

Per 2022 metus e. bibliotekoje „Pasvalia“ apsilankė 19 938 vartotojai. (2021 m. – 19 073 vartotojai). Jie peržiūrėjo 26 751 puslapį rodinių (2020 m. – 26 576). Naudotojai – iš 131 pasaulio šalies.

Vykdytas „Pasvalio viešinimas – edukacinė programa „PASVALIA arčiau žmogaus: e. bibliotekos PASVALIA pristatymas“ pristatyta vartotojams: Pasvalio muzikos mokyklos moksleiviams, Pumpėnų gimnazijos moksleiviams, atostogaujantiems Pušaloto kaimo bibliotekos vaikams, Dagių kaimo bibliotekos skaitytojams, Pasvalio rajono sutrikusio intelekto žmonių užimtumo centro „Viltis“ nariams.

Organizuoti renginiai virtualioje erdvėje.Bibliotekos „Facebook“ paskyroje e. biblioteka „Pasvalia“ rengė šias akcijas, rubrikas, vaizdo peržiūras, dėliones: akcija „Keliauk virtualiai po Pasvalio kraštą ir pažink nekilnojamojo kultūros paveldo objektus“, kraštotyrinės dėlionės.

Apie „Pasvalią“ rašyta ir tradicinėje spaudoje, ji viešinta ir elektroniniuose šaltiniuose(bibliotekos interneto svetainėje, bibliotekos „Facebook“ paskyroje buvo parengti 53 informaciniai pranešimai).

**Interaktyvus interneto tinklalapis „Mariaus Katiliškio atminimo kambarys“.** Virtualus Mariaus Katiliškio atminimo kambarys 2022 m. buvo papildytas informacija, įvairiais dokumentais ir nuotraukomis. Meniu skyrius „Kūrybos erdvė“ papildytas naujais knygų viršeliais. Kitas skyrius „Atminties išsaugojimo ir įprasminimo erdvė“ pasipildė Mariaus Katiliškio skaitymų – monospektaklio „Prasilenkimo valanda“ (2022 m.), ekskursijų, edukacinių užsiėmimų (2022 m.) nuotraukomis. O Meniu skyriuje „Edukacijų erdvė“ įdėta atnaujinta edukacinė programa „Išėjęs sugrįžti: rašytojas Marius Katiliškis“.

**Rankraštyno veikla.** Rankraštyno dokumentų fonde yra13 999 rankraštiniai dokumentai. 2022 m. į Rankraštyną priimta 340 vnt. dokumentų laikinojo saugojimo vienetų (2021 m. – 271), buvo surašyti 5 dokumentų priėmimo aktai. Dokumentų chronologinės ribos 1948–2018 metai. Kraštotyrininkas, ilgametis Pasvalio krašto žurnalistas, muziejininkas Albinas Kazlauskas (g. 1938 m.) dovanojo Pasvalio Mariaus Katiliškio viešosios bibliotekos Rankraštynui 88 savo rankraščius – įvairius straipsnius, kurių dauguma skirta Pasvalio krašto istorijai ir šio krašto žmonėms. Tarp rankraščių – 34 puslapių apimties studija apie jaunųjų agronomų parengimą Joniškėlio Igno Karpio ir kitose Lietuvos žemės ūkio mokyklose, straipsniai, skirti iškiliems mūsų kraštiečiams agronomui Petrui Vasinauskui, poetams Eugenijui Matuzevičiui ir Henrikui Čigriejui, literatūrologei Vandai Zaborskaitei, dailininkui Algimantui Vitoliui Trušiui. Vienas didžiausių rankraščių skirtas Albino Kazlausko gimtosios Dzūkijos partizanų kovų istorijai.

Pasvalio krašto Garbės piliečio, žymaus enciklopedininko, kilusio iš mūsų krašto, Antano Račio dukra Dalia Bukelienė perdavė bibliotekai 10 laikino saugojimo vienetų rankraštinių dokumentų. Tai A. Račio darbinės veiklos rankraštiniai dokumentai.

Pasvalio krašto Garbės piliečio Jono Mikelinsko sesuo Paulė Mikelinskaitė perdavė bibliotekai 239 laikino saugojimo vienetų rankraštinių dokumentų, kuriuos sudaro nuotraukos, laiškai. Tai Paulės Mikelinskaitės, Petro Mikelinsko susirašinėjimas su tėvais, Jono Mikelinsko laiškai Paulei Mikelinskaitei. Nemažą dalį perduotų rankraštinių dokumentų sudaro Paulės Mikelinskaitės susirašinėjimas su JAV gyvenusia prozininke, poete Ale Rūta.

Pasvalio rajono literatų klubo „Užuovėja“ vadovė, mokytoja Regina Grubinskienė perdavė bibliotekai kraštiečio literato Zenono Nistelio 3 laikino saugojimo vienetus rankraštinių dokumentų. Tai originalūs Zenono Nistelio ranka rašyti 2 sąsiuviniai ir laiškas. Buvo sudaromos autorinės-licencinės sutartys, kuriose reglamentuojamos bibliotekos Rankraštynui perduodamų dokumentų naudojimo sąlygos. 2022 m.sudarytos sutartys su: filologo, enciklopedininko, vertėjo, Pasvalio krašto garbės piliečio Antano Račio (1936–2021) našle Laima Račiene; buvusia bibliografe, rašytojo Jono Mikelinsko seserimi Paule Mikelinskaite; Pasvalio Petro Vileišio gimnazijos lietuvių kalbos mokytoja eksperte Regina Grubinskiene.

Iki lapkričio 10 d. buvo atliekamas Rankraštinių dokumentų įvertinimas tikrąja verte, vadovaujantis „Pasvalio Mariaus Katiliškio viešosios bibliotekos Rankraštinių dokumentų įvertinimo tikrąją verte 2021–2025 metų planu“, patvirtintu Pasvalio Mariaus Katiliškio viešosios bibliotekos direktoriaus 2021 m. balandžio 19 d. įsakymu Nr. V-37. Vadovaujantis Finansų ministro 2022 m. liepos 8 d. Nr. 1K-252 įsakymu „Dėl Finansų ministro 2008 m. gegužės 8 d. įsakymo Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“ pakeitimo“ Pasvalio Mariaus Katiliškio direktoriaus 2022 m. lapkričio 10 d. įsakymu Nr. V-78 buvo patvirtintas naujas Pasvalio Mariaus Katiliškio viešosios bibliotekos Rankraštinių dokumentų įvertinimo tikrąją verte 2022–2023 metų planas“.

Per 2022 m. buvo įvertinti tikrąja verte šie rankraštiniai dokumentai: gauti 2019 m. – 3 101 vnt.; einamaisiais 2022 m. gauti dokumentai – 340 vnt. Iš viso 2022 metais įvertintas 3 441 dokumentas.

Rankraštyno fondo dokumentai naudojami parodoms rengti. 2022 m. buvo surengta 10 parodų, iš jų 2 kilnojamosios, 3 lauko, 5 parodos Krašto galerijoje: *Kilnojamosios parodos* „Mano gimtinė yra tik pasaulio pati pradžia“; paroda „Knygos kelias Pasvalio krašte“; *Lauko parodos* „Fotografo Vido Dulkės žvilgsnis į Pasvalio kraštą“; „Iš bibliotekos Rankraštyno: Sąjūdžio (1988–1991) veikla Pasvalyje“; „Bernardo Brazdžionio skaitymai Pasvalio krašte“; *Parodos* „Kino ir teatro legenda Regimantas Adomaitis“; „Išlikti savimi ne taip jau paprasta“ skirta rašytojo Jono Mikelinsko 100-mečiui; „Pasvalio gimnazijos dokumentai ir nuotraukos Mariaus Katiliškio viešosios bibliotekos archyvuose“, skirta Pasvalio Petro Vileišio gimnazijos 100-mečiui; „Pasvalio miesto 500-asis jubiliejus fotografo Jono Jakimavičiaus nuotraukose“, skirta Pasvalio miesto 525-ajam jubiliejui; „Tarp dangaus ir žemės: Julijonui Lindei Dobilui – 150“, skirta pedagogo, rašytojo Julijono Lindės-Dobilo 150-osioms gimimo metinėms.

**Kraštotyros veikla. Kraštotyros darbų rengimas ir leidyba.**

Buvo rengiami elektroniniai leidiniai:

* bibliotekos svetainėje [www.psvb.lt](http://www.psvb.lt) publikuotas bibliografinis sąrašas „Pasvalio Mariaus Katiliškio viešoji biblioteka spaudoje 2022 metais“;
* elektroninė Pasvalio krašto istorijos ir kultūros žurnalo „Šiaurietiški atsivėrimai“ versija buvo pildoma ir atnaujinama nauja informacija.

Kraštotyros informacija kaupiama kraštotyros informacijos fonde (rajono laikraščio „Darbas“ komplektai, iki 2015 m. buvo tvarkomi teminiai kraštotyros aplankai, nuo 2015 m. kaupiama kraštotyros skaitmeninė kolekcija (atrenkami kraštotyrinio pobūdžio straipsniai iš respublikinės periodinės spaudos, jie aprašyti ir skaitmeninės kopijos saugomos visatekstėje kompiuterinėje duomenų bazėje.

Pildomas kraštiečių sąvadas, kuriame saugoma ir tvarkoma informacija apie žymius Pasvalio krašto žmones.

Bibliografinė informacija kaupiama bibliotekos elektroniniame kataloge, kraštotyros, personalijų kartotekose. Nuo 2001 metų, bibliotekai įsijungus į LIBIS sistemą, korteliniai katalogai bei kartotekos toliau nebepildomi.

Vykdoma kraštotyros informacijos sklaida:

* informacija apie Pasvalio kraštiečius skelbiama bibliotekos interneto svetainėje, bibliotekos „Facebook“ puslapyje;
* organizuojamos ir vedamos ekskursijos, edukaciniai užsiėmimai Mariaus Katiliškio atminimo kambaryje.
* atsakoma į vartotojų užklausas apie Pasvalio krašto istoriją, visuomenės ir kultūros raidą, bendruomenės gyvenimą, žymius kraštiečius. 2022 m. gautos ir atsakytos 2 373 (2020 m. – 1113) kraštotyros užklausos;
* organizuojami kraštotyros žodiniai renginiai bei dokumentų parodos.

**Ryšiai su kraštiečiais.** Kaip ir ankstesniais metais, intensyviausi ryšiai buvo palaikomi su JAV Ohajo valstijos Atėnų mieste gyvenančiu vienu žymiausių lietuvių filosofu, prof. Algiu Mickūnu. Vasario 23 d. vyko oficiali „Profesoriaus Algio Mickūno filosofijos centro“ atidarymo ceremonija. Joje dalyvavo profesoriaus gimtojo Kriklinių krašto bendruomenės atstovai, Pasvalio Petro Vileišio gimnazijos moksleiviai. Birželio mėnesio pabaigoje A. Mickūnas lankėsi Krikliniuose.

Vasario 17 d. į biblioteką užsuko kraštietis, iš Grūžių kaimo kilęs istorikas Petras Juknevičius. Kraštietis pasidalijo prisiminimais apie sovietmečiu Lietuvą pasiekdavusią išeivijos spaudą, dovanojo savo parašytų knygų ir kraštotyrinių lankstinukų. Diskutavo apie Panevėžio ir Pasvalio krašto istoriją, dabarties realijas.

Kovo mėnesį užmezgėme gražius ryšius su lietuvių filologo, enciklopedininko Antano Račio dukterimi Dalia Bukeliene ir žmona Laima Račiene. Jos dovanojo knygas apie enciklopedininką, perdavė bibliotekai rankraščių. Jurgėnų ir Pasvalio bibliotekose kraštiečio atminimui skirtą knygą „Iš Stebeikių kaimo pakraštėlio“ pristatė A. Račio dukra Dalia Bukelienė ir žmona Laima Račienė.

Balandžio mėnesį lankytasi pas Vilniuje gyvenantį kraštietį, iš Pasvalio kilusį kultūros istoriką, politologą prof. Vygintą Pšibilskį. Pokalbio metu profesorius prisiminė Pasvalyje praleistus metus bei pažadėjo kito susitikimo metu pasidalinti savo tėvo atsiminimais apie gimtąjį miestą. V. Pšibilskis iš savo asmeninės bibliotekos dovanojo Mariaus Katiliškio viešajai bibliotekai daug mokslo, mokslo populiarinimo knygų ir grožinės literatūros.

Po kelerių metų pertraukos bibliotekoje vėl svečiavosi jos ištikimas bičiulis, žurnalistas Antanas Šimkūnas.

Nacionalinės kultūros ir meno premijos laureato, Pasvalio krašto garbės piliečio, rašytojo Jono Mikelinsko 100-mečiui skirtuose renginiuose Pasvalyje dalyvavo jo sesuo Paulė Mikelinskaitė ir giminaičiai. Rašytojo sesuo Paulė dovanojo J. Mikelinsko rankraščių, knygų, straipsnių, fotografijų. Visi šie dokumentai papildė J. Mikelinsko biblioteką ir Rankraštyno fondus. Birželio mėnesį lankytasi jos bute Vilniuje. Kraštotyros archyvą papildė diktofoninis įrašas, kuriame kraštietė dalinasi prisiminimais apie savo gimtąjį kraštą, rašytoją Joną Mikelinską ir kitus brolius.

Rugsėjį bendrauta su į Pasvalį atvykusiais rašytojo, savaitraščio „Tėviškės Žiburiai“ redaktoriaus Česlovo Senkevičiaus sūnumi Valentine G. Senkus ir jo anūku Matu. Diskutuota apie bibliotekai padovanotą Č. Senkevičiaus rankraštinį palikimą, tartasi dėl kitų rankraščių atkeliavimo į biblioteką.

Vyko susirašinėjimas el. laiškais su Lietuvos kariuomenės karininko ir politinio kalinio Juliaus Šidagio sūnumi Mindaugu Šidagiu. M. Šidagis bibliotekai padovanojo knygas „Norilsko Golgota 1941–1947“, „Troškau būti kariu Lietuvos tėvynės“, skaitmenines nuotraukas.

Kelerius metus tebesitęsiantį bendradarbiavimą su iš Pumpėnų kilusiu kraštotyrininku, žygeiviu Algimantu Stalilioniu vainikavo jo knygos „Laisvės ir tėvynės ginti. 1918–1920 m. Pušaloto valsčiaus savanoriai“ pristatymas liepos mėnesį per Pušaloto miestelio vasaros šventę „Kai kvepia liepom...“ Bendradarbiavimas su A. Stalilioniu tęsiasi – jo kraštotyrinės publikacijos toliau bus viešinamos rajono laikraštyje „Darbas“ bei elektroninėje bibliotekoje „Pasvalia“.

**Bibliotekų kompiuterizavimas ir įrangos atnaujinimas**. Šiuo metu rajono bibliotekose yra 260 kompiuterizuotų darbo vietų, 180 skirtų vartotojams ir 80 – darbuotojams. Dalyvaujant projektuose – viešojoje bibliotekoje ir kaimo padaliniuose atnaujinta kompiuterinė ir programinė įranga, įkurtos ir atnaujintos darbo vietos, pritaikytos dirbti su vaizdo, garso, grafine medžiaga, robotikos ar virtualios realybės įrenginiais, konstruktoriais, lavinančiais skaitmeninius gebėjimus, viešojoje bibliotekoje įkurta darbo vieta silpnaregiams ir akliesiems su Brailio rašto spausdintuvu, Brailio rašto puslapių susegėju, įlaminavimo įrenginiu, balso sintezatoriaus programine įranga, skaitymo balsu įrenginiu. Atnaujintas interneto ryšys, daugumoje užtikrinantis ne mažiau 300 Mbps. Viešosios bibliotekos Mokymų klasėje yra 10 kompiuterizuotų darbo vietų, yra 16 planšečių. Mokymų klasės kompiuteriai naudojami ne tik mokymams viešojoje bibliotekoje, jie taip pat skolinami kaimo padaliniams, kuriuose organizuojami kompiuterinio raštingumo mokymai.

**Gyventojų mokymai.** Rajono bibliotekose vykdomi medijų ir skaitmeninio raštingumo mokymai gyventojams: suorganizuota 153 mokymai, dalyvių sk. – 347. Bibliotekos vartotojai tradiciškai buvo mokomi skaitmeninio raštingumo: savarankiškai orientuotis bibliotekoje bei jos informacijos paieškos sistemoje, atlikti paiešką elektroninės informacijos šaltiniuose, įvairiuose interneto ištekliuose, naudotis elektroninėmis paslaugomis,gebėti taikyti darbe ir buityje kompiuterinę techniką ir programinę įrangą, dirbti kompiuteriu, naudotis „Microsoft Office“ taikomosiomis programomis, interneto naršyklėmis, elektroniniu paštu, interneto ištekliais.

**Vartotojai individualiai buvo konsultuojami,** kaip naudotis išmaniuoju telefonu, dirbti kompiuteriu, naudotis „Microsoft Office“ taikomosiomis programomis, interneto naršyklėmis, elektroniniu paštu, interneto ištekliais, atsispausdinti dokumentą, skenuoti, išsaugoti kitoje elektroninėje laikmenoje ir pan. Vartotojams suteiktos 1993 konsultacijos.

**Vartotojai buvo individualiai mokomi** naudotis LIBIS ir elektroninių paslaugų portalo ibiblioteka.lt paslaugomis. Modernizavus ir perkėlus duomenis iš senosios sistemos į naująją, visas naujoves ir nesklandumus bibliotekininkai išbandė patys ir kartu konsultavo ir mokė vartotojus ne tik ieškoti išteklių, bet ir užsiregistruoti, pakeisti slaptažodį, užsisakyti leidinį, taip pat buvo mokoma naudotis kitomis elektroninėmis paslaugomis (užsiregistruoti pas gydytoją, apsipirkti elektroninėje parduotuvėje ar susimokėti mokesčius už elektrą, įsigyti bilietą ir kt.) bei bibliotekos prenumeruojamų duomenų bazių naudojimo (28 vartotojai).

Individualiai 2022 m. buvo mokyti 92 vartotojai, 38 val. 20 min. Mokymų temos įvairiausios – naudojimosi kompiuteriu, jo programomis, e.paslaugomis, socialiniais tinklais; paieška internete; naudojimosi portalo *ibiblioteka.lt*; e.valdžios paslaugomis; naudojimasis išmaniuoju telefonu ir kitais išmaniais įrenginiais.

**Vartotojų grupių mokymai** buvo vykdomiviešosios bibliotekos Mokymų klasėje: 2022 m. buvo surengta 51 vartotojų grupių kompiuterinio raštingumo mokymai, kuriuose dalyvavo 231 vartotojas, mokyta 157 val. Pradedančiųjų grupėms surengti 8 mokymai, dalyvavo 16 asmenų, pažengusiųjų grupių skaičius – 43, dalyvavo 215 asmenų. Mokymus vedė Pasvalio Mariaus Katiliškio viešosios bibliotekos darbuotojai.

Bibliotekos Mokymų klasėje ir Edukacijų erdvėje vyko lietuvių kalbos pamokos ukrainiečiams. Balandžio mėnesį Švietimo pagalbos tarnyba pakvietė į kursus norinčiuosius pramokti lietuvių kalbos pradmenų. Į kvietimą atsiliepė net 29 ukrainietės. Buvo sudarytos dvi grupės. Viena grupė rinkosi bibliotekoje. Kol suaugusiems vyko mokymai, bibliotekos darbuotojos globojo ukrainiečių vaikus.

Naudingų, prasmingų ir įdomių mokymosi susitikimų skaitmeninio raštingumo, krašto istorijos ir kultūros, medijų ir informacinio raštingumo temomis vyko nacionaliniu mastu organizuotų akcijų metu, prie kurių prisidėjo biblioteka: akcija **„Saugesnio interneto savaitė“** kurios metu siekta atkreipti visuomenės dėmesį į aktualius skaitmeninius iššūkius, skatinti saugesnį naudojimąsi internetu ir skaitmeninėmis technologijomis. Visą savaitę bibliotekoje vyko renginiai, mokymai: „Saugių slaptažodžių dirbtuvėse“. Mokymų klasėje vyko skaitmeninio raštingumo mokymai „Būk saugus internete“ įvairaus amžiaus bibliotekos lankytojams. Mokymuose dalyvavo Trečiojo amžiaus universiteto studentai ir užimtumo centro „Viltis“ lankytojai.

**„Skaitmeninės savaitės“ („All digital Week“)** akcija vyko 5 savaites. „Skaitmeninės savaitės“ renginiuose dalyvavo 1 052 dalyviai.

Pirmą kartą buvo organizuota **Pasaulinė medijų ir informacinio raštingumo (MIR) savaitė**. Bibliotekų organizuojamos Pasaulinės MIR savaitės tikslas – padėti suprasti medijų ir informacinio raštingumo svarbą ir reikšmę mūsų visų, kaip piliečių gyvenime, paskatinti pasitikrinti savo MIR žinias, elgesį ir gilinti raštingumą. Pasvalio Mariaus Katiliškio viešoji biblioteka kvietė stebėti renginių transliacijas ir diskusijas LNB „Youtube“ kanale iš namų arba Interneto skaitykloje. Bibliotekoje vyko susitikimas su kraštiečiu, profesoriumi Algiu Mickūnu (Ohajo universitetas) ir dr. Žilvinu Svigariu, tema „Kas yra tiesa?“ Spalio mėn. lankytojams buvo vykdomos individualios, iki 30 min. trukmės konsultacijos naudojimosi išmaniaisiais įrenginiais (telefonais, planšetėmis) klausimais; kompiuterinio raštingumo mokymai pradedantiesiems, tema „Interneto paslaugos. Saugus internetas“. Interneto skaitykloje parengta spaudinių paroda „Informacinės technologijos kasdieniame gyvenime“. Bibliotekos „Facebook“ (<https://www.facebook.com/psvb.lt>) paskyroje dalintasi informacija apie medijų ir informacinį raštingumą, testais. Lapkričio mėn. asociacijos „Langas į ateitį“ organizuota akcija **„Senjorų dienos internete“**.

**Edukacinė veikla.** 2022 metais rajono bibliotekose buvo **39 veikiančios edukacinės programos**: VB – 10; kaimo padaliniuose – 21, miesto padalinyje – 8. Pravesta edukacinių užsiėmimų – 392, iš jų VB – 225; kaimo padaliniuose – 158, miesto padalinyje – 9. Iš viso dalyvavusių edukacinėse programose – 5 859; iš jų VB – 3 746, kaimo padaliniuose – 1 937, miesto padalinyje – 176.

Sukurtos / atnaujintos ir Kultūrinės edukacijos sistemoje pateiktos šios kultūros paso paslaugos: **5 edukacinės programos ir 1 orientacinis žaidimas:**

„Gyveno senelis ir bobutė: vaikams apie tremtį“ – nuotolinė ir nenuotolinė; „Išėjęs sugrįžti: rašytojas Marius Katiliškis“; Orientacinis žaidimas „Neprasmek“; „Pasivaikščiojimas su Andersenu“; „Šviesos GRAFFITI“.

**Edukaciniai užsiėmimai ataskaitiniais metais atnaujintame Mariaus Katiliškio atminimo kambaryje bei Krašto galerijoje**. Interaktyvi, patraukli šiuolaikiška Mariaus Katiliškio atminimo kambario ekspozicija, papildyta įvairiomis edukacinėmis ir interaktyviomis priemonėmis, informaciniu-edukaciniu terminalu ir didelės įstrižainės televizoriumi, padėjo geriau pažinti rašytoją Marių Katiliškį, jo gyvenimo ir kūrybos kelią. Atnaujintoje **Krašto galerijoje** vyko edukaciniai renginiai: lankytojai nagrinėjo Pasvalio krašto lankytinų vietų žemėlapį, susipažino su Pasvalio krašto bei bibliotekos istorija, apžiūrinėjo kraštotyrines parodas, edukaciniame terminale žaidė žaidimus, dėliojo dėliones. Edukaciniuose užsiėmimuose dalyvavo vaikų dienos centro lankytojai, gimnazistai, lankytojų grupės iš Pasvalio miesto ir rajono, Žeimelio ir pavieniai lankytojai. Ypač daug lankytojų Krašto galerijoje apsilankė per Pasvalio miesto gimtadienio šventę – tai žaidimo „(Ne)pėsčias Pasvalys“ Kultūros tako dalyviai, kurie susidomėję atsakinėjo į viktorinos apie Pasvalio kraštą klausimus. Apsilankė daugiau nei 560 lankytojų: iš Birštono, Biržų, Joniškio, Linkuvos, Pakruojo, Panevėžio, Raseinių, Kauno, Šiaulių, Vilniaus, Žeimelio bei Pasvalio rajono.

**Edukacijos Vaikų erdvėje ir Žaislotekoje**: organizuota 16 išvažiuojamųjų edukacinių užsiėmimų ir 14 užsiėmimų vesta negalią turintiems vaikams ir suaugusiems. Bibliotekos mobili komanda su edukaciniais užsiėmimais lankėsi Pasvalio „Riešuto“ mokykloje, Pasvalio lopšelyje-darželyje „Žilvitis“, Pasvalio lopšelyje-darželyje „Liepaitė“, Pušaloto kaimo bibliotekoje, Pasvalio rajono sutrikusio intelekto žmonių užimtumo centre „Viltis“, Pasvalio Svalios progimnazijoje, Pasvalio Lėvens pagrindinėje mokykloje, Dagių kaimo bibliotekoje, Pumpėnų ir Joniškėlio miestelių bibliotekose, Pajiešmenių kaimo bibliotekoje, Joniškėlio Gabrielės Petkevičaitės-Bitės gimnazijos Narteikių skyriuje, Pasvalio r. Narteikių darželyje „Linelis“.

Naujausios edukacinės programos ir kūrybiniai-edukaciniai užsiėmimai: kūrybinė-tvari edukacija „Pasimatuok siuvėjos profesiją – senas, bet naujas!“, edukacija apie ekologiją „Neišmesk, bet panaudok!“, kalėdinis edukacinis užsiėmimas „Kalėdų belaukiant...“.

Populiarios edukacinės programos: „Bitė ir aš“, „Kaip atsirado knyga“, edukacija-ekskursija „Pažink biblioteką“, „Pasimatuok profesiją arba kai užaugsiu, būsiu...“, „Atradimai – tau po kojomis!“, Kūrybinės dirbtuvės „Šešėlių teatras“, „Gyveno senelis ir bobutė: vaikams apie tremtį“, „Pasivaikščiojimas su Andersenu“, „Apie meškiukus“.

**Edukacijos „Mono arba stereo“ erdvėje:** vyko 9 edukaciniai užsiėmimai, kuriuose apsilankė 144 dalyviai. Daug dalyvių sulaukė kūrybinės dirbtuvės „Velykinių kiaušinių marginimas vašku“, „Popieriaus marmuravimas“, kūrybiniai užsiėmimai „Žaidžiame muziką“ ir „Puodų muzika“, skirti ikimokyklinio amžiaus vaikams (mokyt. Gintarė Bagdonavičiūtė), edukacija „Paslaptingasis Brailio raštas“, edukacinis užsiėmimas „Kai akmuo prabyla“, kurį vedė talentingas jaunasis skulptorius, Pasvalio rajono menininkų klubo „Rats“ ir Lietuvos tautodailininkų sąjungos Panevėžio skyriaus narys Valius Remeika.

**Edukacijos AJC.** Didžiulio susidomėjimas edukacijomis: 3D virtualūs akiniai „Surask grybus“; su 3D spausdintuvu; „Atšvaitas Tau, kad būtum matomas“; „Po žvaigždėtą dangų“; „Šviesos GRAFFITI“. Įgyvendinus projektą „Kvapų ir ramybės mokykla“– organizuotos kūrybinės dirbtuvės: lūpų balzamo gamyba, vonios burbulų gamyba ir muilo gamyba, pyragų kepimas.

Edukacinėse programose ir kūrybiniuose-edukaciniuose užsiėmimuose dalyvavo vaikai iš: Pasvalio lopšelių-darželių „Žilvitis“, „Eglutė“ ir „Liepaitė“, Pasvalio Svalios progimnazijos, Vaškų gimnazijos, Joniškėlio Gabrielės Petkevičaitės-Bitės gimnazijos, Pasvalio Lėvens, Ustukių, Saločių Antano Poškos pagrindinių mokyklų, Pasvalio Lėvens pagrindinės mokyklos Valakėlių skyriaus, Pasvalio „Riešuto“ mokyklos, Pumpėnų, Vaškų, Joniškėlio, Pasvalio rajono sutrikusio intelekto žmonių užimtumo centro „Viltis“, Pasvalio VšĮ „Veiklių mamų“ klubas, Pasvalio knygų klubas, jaunimo organizacijos, Trečiojo amžiaus universiteto klausytojai ir kt.

**Ekskursijos.** 2022 m. rajono bibliotekose vyko 146 ekskursijos, 1 574 dalyvviai, iš jų VB – 93, dalyvių – 1 079: ekskursijų metu dalyviai susipažino su bibliotekomis, didžiausio susidomėjimo susilaukė viešoji biblioteka: lankytojai susipažino su Rašytojų erdve, Krašto galerija, Atviru jaunimo centru, erdve „Mono &Stereo“, Vaizdo ir garso įrašų studija ir kt. Sulaukta įvairaus amžiaus grupių lankytojų iš Birštono, Biržų, Joniškio, Linkuvos, Pakruojo, Panevėžio, Raseinių, Kauno, Šiaulių, Vilniaus, Žeimelio. Ypatingi svečiai – iš Čikagos (JAV) – rašytojo, savaitračio „Tėviškės žiburiai“ redaktoriaus Česlovo Senkevičiaus sūnus Valentine G. Senkus ir jo anūkas Matas bei P. Vileišio gimnazijos svečiai iš Latvijos, Estijos ir Suomijos. Ekskursijos vestos ir pavieniams asmenims, besidomintiems biblioteka. Bibliotekos teatro studijos „Kaukutis“ aktoriai vedė teatralizuotus garsinius skaitymus, knygų pristatymus viešojoje bibliotekoje.

Vartotojams buvo teikiamos nemokamos ir mokamos paslaugos: dokumentų išdavimas; knygnešystės paslauga, atsakymai į informacines užklausas; viešoji interneto prieiga; dokumentų kopijavimas; dokumentų spausdinimas; dokumentų skenavimas; teksto rinkimas; informacijos įrašymas į atmintukus; foto juostų negatyvų skenavimas ir vaizdo pervertimas skaitmeniniu JPG arba BMP formatu; filmavimas / fotografavimas; leidinių įgarsinimo, vokalo įrašymo, savarankiško vaizdo įrašų kūrimo; individuali pagalba, konsultacijos bei mokymai ieškantiems informacijos internete ir duomenų bazėse; individuali pagalba, konsultacijos bei mokymai vartotojams, nemokantiems dirbti kompiuteriu ir (ar) taikomosiomis programomis; išmaniaisiais įrenginiais; „Vieno langelio“ paslauga. Ir toliau išlieka didžiulis gyventojų susidomėjimas prie bibliotekos, aikštėje, įrengtu Knygų nameliu ir Skaitymo suoleliu; Mariaus Katiliškio atminimo kambaryje bei Vaškų Vandos Zaborskaitės bibliotekoje / ekspozicijoje; Krašto galerijoje įrengtais informaciniais-edukaciniais kompiuteriniais terminalais. Ataskaitiniais metais taip pat biblioteka siūlė nemokamas paslaugas: Gitaros pradžiamokslis; Robotika; Inžinierinis paketas; 3D akiniai, Šeimos kambarys su stalo ir interaktyviais žaidimais, Edukacijų erdvė, Silpnaregių ir aklųjų paketas su programine įranga. Nauja paslauga Multisensorinis kambarys; Kūrybinės kvapų dirbtuvės; Metų pabaigoje prie viešosios bibliotekos įrengtas Knygomatas.

Svarbi bibliotekos informacinio gyventojų švietimo sritis – atsakinėjimas į informacines bei bibliografines užklausas. **2022 m. gauta – 34 933 (2021 m. – 34 284) bibliografinės užklausos, įvykdyta 34 881.**

**bibliotekos įvaizdžio formavimas.** Informacija apie bibliotekas 2022 metais buvo viešinama įprastais ir elektoriniais informavimo kanalais: žiniasklaidoje (laikraščiuose „Darbas“, „Panevėžio kraštas“, „Sekundė“, žurnaluose „Tarp knygų“, „Šiaurietiški atsivėrimai“, „Žiemgala“ ir t. t.), bibliotekos interneto svetainėje (www. psvb.lt) ir *Facebook* ir *Instagram* paskyrose, Pasvalio rajono savivaldybės interneto svetainėje [www.pasvalys.lt](http://www.pasvalys.lt) ir Pasvalio savivaldybės administracijos „Facebook“ paskyroje, Pasvalio miesto ir rajono sukurtose „Facebook“ grupėse, pavienėse bibliotekos darbuotojų ir pamėgusiųjų bibliotekos „Facebook“ puslapį paskyrose, įvairių organizacijų „Facebook“ paskyrose, kitų bibliotekų interneto svetainėse (lnb.lt, pavb.lt, https://paneveziokrastas.pavb.lt/ ir t.t.), Lietuvos savivaldybių viešųjų bibliotekų asociacijos svetainėje (http://www.lsvba.lt/) ir „Facebook“ paskyroje, Pasvalio rajono savivaldybės svetainėje (www.pasvalys.lt), interneto portaluose ([etaplius.lt](http://etaplius.lt), [lrt.lt](http://www.lrt.lt), [lrs.lt](http://www.lrs.lt), delfi.lt, manokrastas.lt, lla.lt).

Lietuvos viešųjų bibliotekų asociacijos prezidentė, Pasvalio Mariaus Katiliškio viešosios bibliotekos direktorė Danguolė Abazoriuvienė filmavosi Lietuvos nacionalinio radijo ir televizijos (LRT) laidoje„Labas rytas, Lietuva“, rubrikoje *KAVA SU LRT* apie pas skaitytojus į atokesnius Pasvalio rajono kaimus vykstančią mobiliają biblioteką („bibliobusą“) <https://www.lrt.lt/mediateka/irasas/2000248053/biblioteka-autobuse-pasvalio-rajone-knygos-atvaziuoja-iki-zmoniu-namu-duru> .

2022 metais bibliotekos su partneriais leidžiamo krašto istorijos ir kultūros žurnalo „Šiaurietiški atsivėrimai“ straipsniai buvo perspaudinami „Bernardinų“ interneto svetainėje [www.bernardinai.lt](http://www.bernardinai.lt) (<https://www.bernardinai.lt/zyma/zurnalas-siaurietiski-atsiverimai/>)

2022 m. apie biblioteką ir jos veiklą publikacijos spaudoje ir internete:

Iš viso: straipsnių – 430. Rajono spaudoje – 47 straipsniai, respublikinėje spaudoje – 22 straipsnių. Iš jų: 47 žurnalistų parašyti straipsniai ir 22 bibliotekos darbuotojų parašyti straipsniai. Internetinėje žiniasklaidoje paskelbtos 361 publikacijos (straipsniai, informaciniai pranešimai). Jų tarpe – 320 publikacijos bibliotekos svetainėje (psvb.lt). Socialiniuose tinkluose iš viso paskelbta, pasidalinta per 2000 žinučių.

Bibliotekos darbuotojai (Alma Balčiūnienė, Kotryna Kraptavičiūtė ir Sigitas Kanišauskas) dalyvavo leidžiant Pasvalio krašto istorijos ir kultūros žurnalą „Šiaurietiški atsivėrimai“, Rita Bedulytė – elektroninę žurnalo „Šiaurietiški atsivėrimai“ versiją <http://siaurietiskiatsiverimai.psvb.lt/>. Žurnale daug spausdinama medžiagos iš bibliotekos Rankraštyno, elektroninės bibliotekos „Pasvalia“.

Kaip ir kasmet buvo rengiamas bibliografinis sąrašas „Pasvalio Mariaus Katiliškio viešoji biblioteka spaudoje 2022 metais“.

2022 metais įgyvendinus projektą, sukurtas interaktyvus kultūrinis-turistinis maršrutas „Knygos kelias: nuo knygnešių iki modernios bibliotekos“, jį galima rasti bibliotekos interneto svetainėje: <http://knygoskelias.psvb.lt/>.

Sigitas Kanišauskas 2022 metais parengė bibliotekos veiklos dešimtmečio leidinį „Pasvalio Mariaus Katiliškio viešosios bibliotekos veiklos apžvalga nuo 2008 m.“ Bibliotekos įvaizdis buvo formuojamas ir aktyvioje atstovavimo veikloje: susitikimuose su LR Seimo nariais, Kultūros ministerijos, Lietuvos savivaldybių asociacijos švietimo ir kultūros komiteto nariais, pristatant bibliotekos veiklą reglamentuojančių dokumentų projektus Pasvalio rajono savivaldybės taryboje, aptariant veiklas su Pasvalio rajono vadovais, pristatant gerąją patirtį Lietuvos savivaldybių viešųjų bibliotekų asociacijoje, Panevėžio regioninėje bibliotekų taryboje, pasisakymai ir veiklos pristatymai per Lietuvos radiją ir televiziją.

1. **DARBO ORGANIZAVIMAS IR ADMINISTRAVIMAS**

Bibliotekos administracija, organizuodama darbus, stengėsi panaudoti įvairiuose kvalifikacijos kėlimo kursuose įgytas pokyčių valdymo ir finansinių išteklių planavimo bei dalykinio bendravimo kompetencijas, motyvuoti ir valdyti komandą orientuodama ją į pagrindinius bibliotekos veiklos tikslus. Atsakomybė, kūrybiškumas, iniciatyvumas ir pareigingumas buvo pagrindiniai viso kolektyvo veiklos principai. Bibliotekoje kiekvieną savaitę buvo organizuojami skyrių vedėjų, o kartą per mėnesį – visų darbuotojų pasitarimai, kuriuose buvo analizuojama struktūrinių padalinių ir bendroji bibliotekos veikla. Per ataskaitinius metus įvyko 40susirinkimų: 8 Metodinės dienos; 4 administracijos posėdžiai, 2 visuotiniai susirinkimai, 26 direkciniai pasitarimai. Visus metus teisės aktų nustatyta tvarka pagal suteiktus įgaliojimus buvo leidžiami įsakymai, organizuojamas ir kontroliuojamas jų vykdymas, pasirašinėjamos sutartys, vykdomi bibliotekos projektai, organizuojamas ir vykdomas darbuotojų vertinimas.

Viena iš svarbiausių krypčių buvo sudaryti sąlygas darbuotojams nuolat kelti profesinę kvalifikaciją: darbuotojai tobulinosi individualiai, dalyvavo specializuotuose renginiuose: konferencijose, teoriniuose bei praktiniuose seminaruose, nuotoliniuose mokymuose, kuriuos organizavo Vilniaus universitetas, Lietuvos nacionalinė M. Mažvydo, Panevėžio apskrities viešoji G. Petkevičaitės-Bitės biblioteka ir kt. įstaigos bei organizacijos. Daug mokymų vyko ir nuotoliniu būdu, **60** bibliotekosdarbuotojų kėlė profesinę kvalifikaciją. Jie dalyvavo daugiau kaip 100 kvalifikacijos renginių, iš jų – apie 58 % vyko nuotoliniu būdu. Įvairiuose mokymuose ir kituose kvalifikacijos kėlimo renginiuose darbuotojai iš viso praleido 1500 val. 2022 m. rajono bibliotekų darbuotojai savo žinias tobulino šiose pagrindinėse srityse: naujų, interaktyvių paslaugų bibliotekose kūrimo, darbo su specialių poreikių turinčiais asmenimis ir neįgaliaisiais, biblioterapijos, ankstyvojo skaitymo skatinimo, istorijų pasakojimo metodo taikymo bibliotekose, kultūros paveldo, kultūrinės edukacijos sistemos tobulinimo, psichologinės ir emocinės sveikatos, užsienio kalbos tobulinimo, duomenų bazių, darbo su LIBIS sistema, projektų valdymo, lyderystės, komunikacijos, asmens duomenų apsaugos, literatūros naujienų ir sklaidos, darbų saugos, viešųjų pirkimų, pilietinio pasipriešinimo ir atsparumo dezinformacijai temomis, stebėjo renginius, skirtus žmogaus teisėms bei kitoms bendroms kultūrinio, visuomeninio, socialinio gyvenimo aktualijoms. Viešosios bibliotekos specialistai dalyvavo įvairių kultūros institucijų diskusijose, forumuose, Panevėžio regiono bibliotekų specialistų darbo grupių veikloje.

**VB surengti seminarai, konferencijos, mokymai:** kartu su PAVB specialistais Pasvalio rajono bibliotekininkams surengtas **seminaras** su mokymais grupėse „Pasakojimo metodų taikymas įvairioms lankytojų grupėms: Glazgo pasakojimo centro (Škotija) gerosios praktikos pavyzdžiai“; **Konferencija** „Knygos kelias: nuo knygnešių iki modernios bibliotekos“; organizuoti dveji **biblioterapiniai užsiėmimai**, skirti paminėti ir įprasminti rašytojo J. Mikelinsko kūrybinį palikimą bei pagerinti bendruomenės narių psichologinę ir emocinę savijautą.

**Kvalifikacinės kelionės:** Kasmet organizuojamos kvalifikacinės kelionės į kitas Lietuvos viešąsias bibliotekas ar kvalifikacinius kultūrinius renginius. Stengiamasi pasinaudoti galimybėmis perimti naudingą kolegų bibliotekinės veiklos patirtį užsienio bibliotekose, tuo pačiu viešinti ir skleisti gerąją savo bibliotekų darbo patirtį. 45 darbuotojai vyko į Vilniaus Knygų mugę, o du iš jų – R. Baltrukienė ir L. Markevičienė dalyvavo PAVB stendo programoje ir vedė edukacinę programą „Bitė ir aš“ mugės dalyviams. 50 VB ir padalinių darbuotojų dalyvavo išvažiuojamajame patirties pasidalijimo seminare – kelionėje į Zarasų ir Rokiškio viešąsias bibliotekas, kur susitiko su kolegomis ir aptarė įvairius aktualius bibliotekų veiklos klausimus. Ataskaitiniais metais 4 VB darbuotojai turėjo galimybę dalyvauti darbo stebėjimo vizituose užsienyje: Pernu (Estijos) viešojoje bibliotekoje, Šelefteo (Švedijos) viešosiose bibliotekose, Taline (Estijos) viešojoje bibliotekoje. VB direktorė D. Abazoriuvienė dalyvavo kvalifikacinėje kelionėje, lankė Islandijos bibliotekas.

**Metodinė pagalba**. 2022 m. buvo aplankyti visi viešosios bibliotekos kaimo padaliniai ir Joniškėlio miesto biblioteka. VB padalinių darbo patikrinimus, išvažiuojamąsias edukacijas, kitus darbus išvykose vykdė, konsultacijas teikė VB specialistai. Išvykų tikslai buvo labai įvairūs – VB padalinių darbo kontrolė, informacinių technologijų priežiūra ir atnaujinimas, edukacinių programų ir užsiėmimų vykdymas, VB paslaugų pristatymas. Visų jų metu pagal galimybes tikrinta ir bibliotekų veikla. Vidutiniškai kiekvienas VB padalinys aplankytas po 1–3 kartus, atlikta daugiau kaip **110** išvykų. Metodinių išvykų metu tikrintos šios bibliotekų veiklos: bibliotekų darbo apskaitos dokumentų vedimas ir tvarkymas; bibliotekos fondo būklė – tvarkymas, apipavidalinimas, laiku atliktas susidėvėjusios literatūros nurašymas, poreikis naujoms knygoms; bibliotekos renginiai ir parodos, planuose numatytų veiklų vykdymas, dalyvavimas nacionalinėse akcijose ir VB metiniame konkurse; skaitytojų vaikų ir jaunimo aptarnavimas, jiems skirtų veiklų ir edukacijų vykdymas; vartotojams skirtų informacinių technologijų panaudojimas bibliotekoje, mokamų ir nemokamų paslaugų teikimas; bibliotekos paslaugų vartotojams skirtų kompiuterinio ir informacinio raštingumo mokymų vedimas ir viešinimas; skaitytojams reikalingų dokumentų ir aktualios informacijos (naudojimosi biblioteka ir kompiuteriais taisyklių, mokamų ir nemokamų paslaugų sąrašų ir kt.) pateikimas bibliotekoje; dėl bibliotekos inventoriaus; bibliotekos estetinio vaizdo, bibliotekos vidinių erdvių pritaikymas lankytojų poreikiams ir patogumui; patikrinimų metu duotų įpareigojimų ir darbų tolesnis įvykdymas; skaitytojų lankymasis bibliotekoje, jų atsiliepimai apie bibliotekos darbą; bendradarbiavimas su viešąja biblioteka, konsultacijose ir metodiniuose pasitarimuose gautos informacijos panaudojimas savo darbe; bendradarbiavimas su vietos bendruomene, švietimo, ugdymo įstaigomis, bendrų veiklų vykdymas.

Metodinių išvykų metu bibliotekų darbuotojams buvo teikiamos konsultacijos, metodinė bei praktinė pagalba, sudaromos konkrečios veiklos užduotys artimiausiam laikotarpiui, atsižvelgus į patikrinimo rezultatus ir nustačius veiklos trūkumus. Buvo atliekami informacinių technologijų atnaujinimo darbai, kompiuterinės ir dauginimo technikos gedimų šalinimas, apsaugos sistemų, interneto ryšio kokybės tikrinimas. Vykdomi fondų patikrinimo ir perdavimo darbai, esant galimybei, išvežami nurašyti spaudiniai.

Parengtos metodinės rekomendacijos ir pranešimai: personalinių jubiliejų datų kalendoriai; konkursiniai nuostatai rajono bibliotekininkams „Ankstyvasis skaitymas: auginame jaunąjį skaitytoją“; Bibliotekos administracija metodinių dienų metu teikė pranešimus apie einamųjų metų savivaldybių viešųjų bibliotekų veiklos aktualijas, apibendrino VB ir jos padalinių 2022 metų darbus ir apžvelgė veiklos gaires 2023 metams.

Bibliotekos direktorė pristatė naujai sudarytą mobilią komandą (MB), jos darbo tikslus ir uždavinius; skaitė pranešimus „Įspūdžiai iš kvalifikacinės kelionės po Islandijos bibliotekas“ ir „Bibliotekos ir jų ateities scenarijai“ Pasvalio VB organizuotoje konferencijoje „Knygos kelias: nuo knygnešių iki modernios bibliotekos“;

Vyriausioji metodininkė R. Baltrukienė atliko ir pateikė 2022 metų veiklos planų analizę; „Pasvalio M. Katiliškio VB Mobili komanda: teikiamos paslaugos, komandos nariai, jų veiklos sritys ir kompetencijos“; parengė pranešimą „Skaitymo iššūkio „Vasara su knyga 2022“ rezultatai“. Kartu su IMIIC vedėja A. Likiene pristatė apžvalgą „2022 m. pirmojo ketvirčio išvykos po VB padalinius: situacijos apžvalga ir problemos“.

IMIIC vedėja A. Likienė atliko ir pateikė VB padalinių veiklos ataskaitų už 2021 metus analizę; supažindino su naujai parengta „Pasvalio Mariaus Katiliškio viešosios bibliotekos smurto ir priekabiavimo prevencijos įgyvendinimo politika“; 2021 metų VB padalinių konkurso „Savanoriai bibliotekoje“ veiklų apžvalgą atliko ir rezultatus pranešime analizavo vyriausioji metodininkė R. Baltrukienė ir A. Likienė.

Vyresnioji bibliotekininkė Toma Mikalajūnaitė skaitė pranešimą „Nauja erdvė viešojoje bibliotekoje – Krašto galerija“.

IIFP vedėja I. Frankienė supažindino su Bibliotekų fondo apsaugos nuostatais ir jų taikymu bibliotekų darbe; pranešime „Tarpbibliotekinio abonemento paslaugos teikimo organizavimo tvarka“ supažindino darbuotojus su TBA naujovėmis ir jų taikymu bibliotekų praktiniame darbe.

VAC vedėja R. Bedulytė skaitė pranešimą „Įžvalgos iš apsilankymo Pernu centrinėje bibliotekoje Estijoje“ ir pristatė įvadinį pranešimą tema „Socialiniai tinklai kaip bibliotekos veiklos instrumentas“.

Kultūrinės veiklos vadybininkė E. Jareckaitė pristatė savo kelionės po Šelefteo (Švedija) miesto bibliotekas patirtį pranešime „Kelionė po Švedijos bibliotekas. Šelefteo miesto bibliotekos patirtis“.

VAC vyresnioji bibliotekininkė V. Gabrienė pristatė „Bibliotekos Garso ir vaizdo įrašų studijos paslaugos. Bibliotekos svetainės rubrika „Įgarsinta bibliotekoje“.

VAC vyriausiojo bibliografė Alma Balčiūnienė supažindino su „Rašytojo Jono Mikelinsko biblioteka viešosios bibliotekos Rašytojų erdvėje“.

VAC vyriausioji bibliotekininkė L. Markevičienė, IMIIC vyriausioji metodininkė R. Baltrukienė pristatė bendrą pranešimą „Istorijų pasakojimai – gyvenimo abėcėlė naujosioms kartoms“.

VAC vyresnioji bibliotekininkė I. Povilionienė skaitė pranešimą „Knygos, kurias rekomenduojama perskaityti per gyvenimą“.

Viešosios bibliotekos duomenų apsaugos pareigūnė I. Dilienė informavo ir supažindino darbuotojus „Asmens duomenų rinkimo, tvarkymo ir saugojimo taisyklių naujovėmis ir jų taikymu bibliotekų darbe. Atvejų pavyzdžiais“.

Metodinių dienų metu darbuotojams buvo pristatomos profesinės literatūros naujienos, nauji straipsniai, pasirodę profesinėje spaudoje apie Pasvalio bibliotekų veiklą, metodinės priemonės, paruoštos ir išleistos LNB ar apskričių bibliotekose.

Savo darbo patirtimi ir veikla konkurse „Savanoriai bibliotekoje“ dalinosi Pajiešmenių ir Kraštų kaimo bibliotekų vyresnioji bibliotekininkė E. Baranauskienė, Meškalaukio kaimo bibliotekos vyresnioji bibliotekininkė Daiva Vasauskienė ir Joniškėlio miesto bibliotekos vedėja R. Namikienė bei vyresnioji bibliotekininkė V. Dauknienė.

Siekiant VB padalinių darbuotojų profesionalumo ugdymo, 2022 metais VB padaliniams buvo organizuotas konkursas „Ankstyvasis skaitymas: auginame savo skaitytoją“, kurio tikslai – skatinti bibliotekų veiklą ankstyvojo amžiaus vaikų skaitymo srityje, suteikti sąlygas šeimoms, turinčioms ikimokyklinio amžiaus vaikų, patirti skaitymo džiaugsmą, stiprinti ryšį su biblioteka ir knyga, auginti skaitytoją nuo mažų dienų. Konkursu buvo siekiama skatinti Pasvalio rajono bibliotekų darbuotojų kūrybiškumą ir originalumą, ieškoti naujų idėjų ir darbo formų, organizuojant tradicines ir inovatyvias skaitymo skatinimo veiklas ankstyvojo amžiaus vaikams ir šeimoms, turinčioms mažamečių vaikų; konkursui skirtas veiklas panaudoti ankstyvojo amžiaus vaikų, jaunų šeimų užimtumui, naujų paslaugų vartotojų į bibliotekas pritraukimui, bibliotekos paslaugų populiarinimui, bibliotekos įvaizdžio gerinimui; kūrybingai panaudoti Nacionalinės skaitymo skatinimo programos, Knygų starto priemones, mokomąją, metodinę ir praktinę medžiagą; plėsti bibliotekos ir vietos bendruomenių, ikimokyklinio amžiaus vaikų ugdymo įstaigų kokybišką bei prasmingą bendradarbiavimą, partnerystę; skleisti ir viešinti informaciją apie veiklas, susijusias su konkursu „Ankstyvasis skaitymas: auginame savo skaitytoją“ žiniasklaidoje bei virtualioje erdvėje.

Konkurse dalyvavo 26 VB padaliniai. Vertinimo komisijai aptarus konkurso rezultatus, nuspręsta neskirti konkurso dalyviams I–III vietos, o apdovanoti bibliotekas, kuriose veiklos labiausia atitiko konkurso sąlygas ir vertinimo kriterijus, išsiskyrė originalumu, kūrybiškumu, pasiekė konkretų rezultatą ir turi tęstinumą. Buvo apdovanotos aštuonios bibliotekos: Gulbinėnų kaimo biblioteka, vyresnioji bibliotekininkė Rima Mačiukienė; Krinčino kaimo biblioteka, bibliotekininkė Rima Kubiliūnienė; Kriklinių kaimo biblioteką, bibliotekininkė Rita Vasiliauskienė; Jurgėnų kaimo biblioteką, vyresnioji bibliotekininkė Asta Salučkienė; Pajiešmenių ir Kraštų kaimo bibliotekas, vyresnioji bibliotekininkė Egidija Baranauskienė; Pušaloto kaimo biblioteką, vyresnioji bibliotekininkė Vera Mašalienė; Žadeikonių kaimo biblioteką, vyresnioji bibliotekininkė Valerija Šteimantienė; Joniškėlio miesto biblioteką, vedėja Rimutė Namikienė, vyresnioji bibliotekininkė Valda Dauknienė.

2022 metais personalo administratorė G. Letkauskė sėkmingai baigė Kauno technologijos universitetą ir apsigynė magistro darbą „Etiško vadovavimo ir darbuotojų gerovės sąsajos“.

Gera metodinė pagalba ir edukatoriaus D. Vareikos sukurti vaizdo filmukai:

1. Filmas „Pasvalys ryto migloje“. Trukmė – 2:44. Nuoroda: <https://youtu.be/pxlg0ch088U>.
2. Filmas „Mokyklų proto žaidynės“. Trukmė – 5:06. Nuoroda: <https://youtu.be/2lZCXfKCZXg>.
3. Edukacinis filmas „Bitė ir aš“ Trukmė – 8:06. Nuoroda: <https://youtu.be/FqPobt44xm0>.
4. Informacinis filmukas „Profesoriaus Algio Mickūno filosofijos centro atidarymas Pasvalyje“ Trukmė – 13:26. Nuoroda: <https://youtu.be/UM42KSEAAqo>.
5. Informacinis filmas „Nacionalinės bibliotekų savaitė – 2022“. Trukmė – 6:01. Nuoroda: <https://youtu.be/UvdyruK0P_U>.
6. Informacinis filmas „Susitikimas su rašytoju ir režisieriumi Vytautu V. Landsbergiu“. Trukmė – 1:04:10. Nuoroda: <https://youtu.be/tn9RzhTTLBU>.
7. Filmas „Jonas Mikelinskas Tiesos rašytojas“. Trukmė – 6:01.
8. Filmas „Žiemiškas Pasvalys pasipuošęs - laukiame Šv. Kalėdų!“. Trukmė – 2:00. Nuoroda: [www.facebook.com/100001030762016/videos/2018777514985444/](https://www.facebook.com/100001030762016/videos/2018777514985444/)
9. Pristatymo filmas „Vakaras V“. Trukmė – 5:16.
10. Animacinis filmukas „Vabzdžių istorija“. Trukmė – 3:03.
11. Spektaklį „Spektaklis Kaip žvejys į dangų ėjo“ pristatantis filmukas. Trukmė – 5:39.
12. Sumontuoti vaikų konkursiniai raiškiojo pasakojimo siužetai, sumontuojant garso ir vaizdo takelį. Sukurta 10 vaizdo siužetų.

**Bendradarbiavimas su kitomis organizacijomis, tarptautiniai ryšiai ir dalyvavimas tarptautinėje veikloje.** Jau daugelį metų biblioteka palaiko ryšius su Latvijos Respublikos Bauskės, Iecavos ir su savo regiono bibliotekomis**:** dalijosi patirtimi, dalyvavo seminaruose, skaitė pranešimus, kartu įgyvendino projektus bei vykdė bendras veiklas. Biblioteka įvairioms veikloms yra sutelkusi per **50** partnerių. Užmegzti ryšiai su Ispanijos, Graikijos, Portugalijos, Lenkijos, Slovėnijos, Ukrainos, Suomijos viešųjų bibliotekų asociacijomis. Gerų ryšių pagalba sudarytos galimybės stiprinti tarptautinį bendradarbiavimą, rūpintis bibliotekos pristatymu užsienyje, galima perimti kolegų naują, įdomią patirtį bei pasidalinti savąja. Platus partnerių spektras ir Lietuvoje, Pasvalyje bendradarbiaujama su kultūros, švietimo, socialinėmis įstaigomis, Užimtumo tarnyba, seniūnijomis, įvairiomis nevyriausybinėmis organizacijomis ir kt. Atviras jaunimo centras bendradarbiauja su Panevėžio, Kupiškio, Marijampolės, Šiaulių, Pakruojo, Palangos jaunimo centrais ir jaunimo erdvėmis.

**Dalyvavimas įvairiuose komitetuose, asociacijose, draugijose.** Pasvalio Mariaus Katiliškio viešoji biblioteka yra Savivaldybių viešųjų bibliotekų asociacijos (SVBA) narė, žurnalo „Šiaurietiški atsivėrimai“ visuomeninės redakcijos partnerė ir rėmėja. Bibliotekos direktorė nuo 2012 m. balandžio mėn. vadovauja SVBA, yra Lietuvos bibliotekų tarybos narė, Lietuvos savivaldybių asociacijos švietimo, mokslo ir kultūros komiteto narė, dalyvauja žurnalų „Tarp knygų“, „Šiaurietiški atsivėrimai“ redkolegijos darbe. Vyriausioji bibliografė Alma Balčiūnienė – žurnalo „Šiaurietiški atsivėrimai“ redakcijos narė. Kaimo bibliotekininkai yra savo kaimo bendruomenių pirmininkai, tarybų nariai. Rajono bibliotekininkus vienija Lietuvos bibliotekininkų draugijos Pasvalio skyrius. Jos nariais yra 37 bibliotekininkai. Viešoji biblioteka yra Viešųjų interneto prieigos taškų (VIPT) asociacijos narė.

**Bibliotekos ir bibliotekininkų įvertinimas 2022 m.**

Pasvalio Mariaus Katiliškio viešosios bibliotekos Vartotojų aptarnavimo centro vyresnioji bibliotekininkė **Toma Mikalajūnaitė** įvertinta ir apdovanota Panevėžio apskrities Gabrielės Petkevičaitės-Bitės viešosios bibliotekos įsteigto „**Ad Astra“** ženklu (Savivaldybių viešųjų bibliotekų kategorijoje) – už bibliotekininkės iniciatyvas, aktyvų įsitraukimą į veiklas su kultūros bendruomene, aukštą motyvaciją bibliotekininko darbe bei profesionalumą administruojant Pasvalio krašto kultūros paveldo sklaidą ir aktualinimą virtualioje Pasvalio krašto kultūros paveldo informacijos sistemoje ,,Pasvalia“.

Nominacija „**Skruzdė**“ įvertinta ir apdovanota Informacijos išteklių formavimo padalinio vedėja **Ingrida Frankienė.**

Joniškėlio m. biblioteka dalyvavo Lietuvos savivaldybių viešųjų bibliotekų asociacijos konkurse ir pelnė **Bendruomeniškiausios** bibliotekos nominaciją.

***Pasvalio Mariaus Katiliškio viešajai bibliotekai***:

* LR Švietimo, mokslo ir sporto ministrės Jurgitos Šiugždinienės Padėka ir prizas už aktyvų dalyvavimą iniciatyvoje „Atverk duris vasarai“ ir turiningų veiklų organizavimą vaikų vasaros atostogų metu.
* Panevėžio apskrities Gabrielės Petkevičaitės-Bitės viešosios bibliotekos direktorės J. Bugailiškienės Padėka D. Abazoriuvienei ir kolektyvui už savo krašto istorijos įprasminimą, darbuotojų pastangas ir atsidavimą savo veiklai, nuoširdų, profesionalų ir prasmingą bendradarbiavimą – bibliotekos 85-mečio proga.
* Tarptautinės komisijos nacių ir sovietinio okupacinių režimų nusikaltimams Lietuvoje įvertinti direktoriaus Ronaldo Račinsko Padėka už dalyvavimą pilietinėje iniciatyvoje „Atmintis gyva, nes liudija“.
* Asociacijos „Langas į ateitį“ direktorės Ritos Šukytės Padėka už aktyvų dalyvavimą Saugesnio interneto savaitės iniciatyvoje.
* Vilniaus knygų mugės organizatorių (LITEXPO; Lietuvos leidėjų asociacijos; Lietuvos kultūros instituto) Padėka už dalyvavimą Bibliotekų erdvės programoje 22-oje Vilniaus knygų mugėje.
* Panevėžio apskrities Gabrielės Petkevičaitės-Bitės viešosios bibliotekos Padėka ir prizas už aktyvų dalyvavimą Pasaulinės medijų ir informacinio raštingumo savaitėje: renginių organizavimą Pasvalio M. Katiliškio viešojoje bibliotekoje.
* VšĮ *Debesų kiemas* direktorės Kristinos Navaruckytės Padėka už bendradarbiavimą organizuojant kūrybines veiklas vaikų dienos centro vaikams.

**Rezultatai (problemos 2022 m., patirtos finansinės ir kt. nesėkmės).**

Nors ir blogėjanti demografinė situacija rajone turėjo įtakos vartotojų skaičiui ir kasmet jis mažėja (2022 m – 5 223; 2021 m.– 5 524), tačiau biblioteka 2022 metais pasiekė puikių rezultatų. Pandeminio laikotarpio metu žmonės vėl susidomėjo skaitymu, o panaikinus ribojimus – sugrįžo į bibliotekas, noriai ir aktyviai dalyvavo bibliotekos renginiuose ir kitose veiklose. Išaugo dokumentų išduotis fiz. vnt. (2022 m. – 172 812; 2021 m. – 162 605). Bibliotekoms plečiant paslaugų spektrą – didėjo lankytojų, renginių rodikliai. Ataskaitiniais metais padidėjo fizinių apsilankymų skaičius bibliotekose ir jų renginiuose (2022 m. – 164 012; 2021 m. – 147 345) ir nežymiai mažėjo virtualių apsilankymų skaičius (2022 m. – 84 318; 2021 m. – 84 657). Padidėjo renginių skaičius (2022 m. – 1 609; 2021 m. – 1 312).

2022 metais buvo toliau vykdomi Viešosios bibliotekos remonto darbai – remontuojamas pirmas aukštas, skirtas suaugusiųjų vartotojų aptarnavimui ir bibliotekos prieiga, nupirkti nauji baldai. Labai reikalingas remontas ir Joniškėlio miesto, Kriklinių, Raubonių kaimo bibliotekoms.

2022 m. pabaigoje Bibliobusas baigė savo kelionę. Daugiau nei dviejų dešimtmečių senumo „Volvo“ markės autobuse įkurta biblioteka ant ratų ne tik aptarnavo atokių kaimų skaitytojus, bet buvo tapusi mažuoju vietos bendruomenės centru. Seno autobuso nebeapsimokėjo toliau remontuoti (eksploatacijos laikas – 27 metai, techninis aptarnavimas sudėtingas dėl detalių trūkumo. Automobilio kėbulas smarkiai paveiktas korozijos). Mobilias paslaugas ir toliau teiks Mobili bibliotekininkų komanda ir sieksime įsigyti naują modernų kompaktišką bibliobusą, kuris ne tik atvežtų knygų, spaudos, bet turėtų interneto ryšį, o gyventojai galėtų gauti edukacines, kultūrines paslaugas bei konsultacijas.

Bibliotekoje juntamas jaunų specialistų stygius. Bibliotekininko profesija neatrodo patraukli dėl mažų atlyginimų (didėjantys darbo krūviai, profesinės kompetencijos reikalavimai), todėl specialistai nesuinteresuoti vykti į regionus ir dirbti bibliotekose.

1. **STATISTINIAI DUOMENYS**

3.1. Darbuotojai:

Iš viso: 64 darbuotojai (3 motinystės atostogose), 53 etatai

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Darbuotojai | | | Pareigybės | | | Darbuotojų išsilavinimas (pagal turimus diplomus) | | | | | | | | | | | | |
| Aukštasis universitetinis | | | Aukštasis neuniversitetinis | | | Aukštesnysis | | | Specialusis vidurinis | | | Vidurinis |
| Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti |  |
| Viešoji  biblioteka | 24 | 5 | 5 | 23,5 | 4,5 | 4,75 | 13 | 3 | 0 | 2 | 1 | 0 | 7 | 1 | 0 | 2 | 0 | 1 | 4 |
| Joniškėlio m.  biblioteka | 2 | 0 | 0 | 2 | 0 | 0 | 0 | 0 | 0 | 0 | 0 | 0 | 2 | 0 | 0 | 0 | 0 | 0 | 0 |
| Kaimo padaliniai | 28 | 0 | 0 | 18,25 | 0 | 0 | 7 | 0 | 0 | 4 | 0 | 0 | 15 | 0 | 0 | 0 | 0 | 0 | 2 |
| Iš viso | 54 | 5 | 5 | 43,75 | 4,5 | 4,75 | 20 | 3 | 0 | 6 | 1 | 0 | 24 | 1 | 0 | 2 | 0 | 1 | 6 |

3.2. Kvalifikacija:

|  |  |  |  |
| --- | --- | --- | --- |
|  | Kėlė kvalifikaciją  ataskaitiniais metais | Laisvų pareigybių  skaičius | Specialistų  poreikis |
|
| Pasvalio Mariaus Katiliškio biblioteka | 30 | 0 | 3 |
| Joniškėlio m. biblioteka | 2 | 0 | 0 |
| Kaimo padaliniai | 27 | 0 | 2 |
| Iš viso: | 59 | 0 | 5 |

3.3. Bibliotekos fondas:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | Dokumentų fondas. Iš viso | | Iš jų: | | | | | | | | | | | | |
| Eil. |  |  | (4+8+10+11+12+16+17+ | | Knygų ir serialinių leidinių | | | | Rankraščių | | Mikro- | Karto- | Spausdintinių natų | | | | Vaiz- |
| Nr. |  |  | 25+28+31+32+33) | | Iš viso | | lentynų metrais | |  |  | kopijų | grafijos | Iš viso | | lentynų metrais | | dinių |
|  |  |  |  |  |  |  | iš viso | atviro | Iš viso | lentynų | Iš viso | Iš viso |  |  | Iš viso | atviro | Iš viso |
|  |  |  | fiz. Vnt. | pavad. | Fiz. Vnt. | pavad. |  | Priėjimo | (fiz. Vnt.) | metrais | (fiz. Vnt.) | (fiz. Vnt.) | fiz. Vnt. | pavad. |  | Priėjimo | (fiz. Vnt.) |
|  | 1 | |  |  |  |  |  |  |  |  |  |  |  |  |  |  |  |
| 1. | Gauta per metus | | 9757 | 1813 | 9409 | 1465 | 111 | 111 | 340 | 1 | 0 | 0 | 1 | 1 | 0 | 0 | 0 |
| 2. | Nurašyta per metus | | 8995 | 617 | 8979 | 609 | 140 | 140 | 0 | 0 | 0 | 5 | 4 | 1 | 0 | 0 | 0 |
| 3. | Fondo dydis (XII. 31 d.) | | 248566 | 62561 | 229973 | 55074 | 3675 | 3611 | 14000 | 68 | 0 | 87 | 203 | 99 | 2 | 2 | 29 |

**tęsinys**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Iš jų: | | | | | | | | | | | | | | | | |
| Eil. | Garsiniai regimieji dokumentai | | | | | | | | Patentai | | | Kiti dokumentai | | | Kiti skaitme- | Elektroniniai | Duomenų |
| Nr. |  | iš jų | garsiniai | | regimieji | | mišrūs | |  | Iš jų: | |  | Iš jų: |  | niniai dok. | Periodiniai | bazės |
|  | Iš viso | skaitmenin. |  | Iš jų – |  | iš jų – |  | iš jų – |  | spausdinti- | elektro- |  |  | grupuo- | fizinėse | leidiniai fizinė- | fizinėse |
|  | fiz. vnt. | laikmenose | Iš viso | skaitmenin. | Iš viso | skaitmenin. | Iš viso | skaitmenin. | Iš viso | niai arba mi- | niniu | Iš viso | trimačiai | jamieji | laikmenose | se laikmenose | laikmenose |
|  | (gr. 19+21+23) | (gr. 20+22+24) | (fiz. vnt.) | laikmenose | (fiz. vnt.) | laikmenose | (fiz. vnt.) | laikmenose | (fiz. vnt.) | krokopijos | formatu | (fiz. vnt.) | (fiz. vnt.) | (fiz. nt.) | (fiz. vnt.) | (fiz. vnt.) | (fiz. vnt.) |
|  | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 |
| 4. | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 7 | 0 | 0 |
| 5. | 3 | 2 | 2 | 1 | 1 | 1 | 0 | 0 | 0 | 0 | 0 | 0 | 0 | 0 | 4 | 0 | 0 |
| 6. | 2107 | 1389 | 1616 | 932 | 0 | 0 | 491 | 457 | 0 | 0 | 0 | 1955 | 0 | 1955 | 212 | 0 | 0 |

3.4. Spausdintiniai periodiniai leidiniai:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Ataskaitinių metų spausdintinai periodiniai leidiniai | | | | |  |  |
| Eilutės  Nr. | Prenumeruojamų  periodinių  leidinių  skaičius.  Iš viso | Iš jų: | Prenumeruojamų  periodinių  leidinių  pavad.  Iš viso | Iš jų: | Gautų  periodinių  leidinių  skaičius  pavad.  Iš viso | Iš jų: | Administracinių  vienetų  skaičius.    Iš viso |
|  |  | laikraščių  pavad. |
| Laikraščių  skaičius | laikraščių  pavad. |
|  |  |  |
| 0 | 1 | 2 | 3 | 4 | 5 | 6 | 7 |
| 1. | 251 | 80 | 241 | 78 | 241 | 78 | 1 |

3.5. Administraciniai vienetai ir paslaugų punktai:

|  |  |  |  |  |
| --- | --- | --- | --- | --- |
| Paslaugų (buv. aptarnavimo) punktai | | | | |
| Iš viso  (gr. 9+10+11+12) | Iš jų: | | | |
| centrinių  (pagrindinių) | filialų | paslaugų  punktų | mobilių |
|  |  |
| 8 | 9 | 10 | 11 | 12 |
| 34 | 1 | 32 | 0 | 1 |

3.6. Patalpos:

|  |  |  |  |  |
| --- | --- | --- | --- | --- |
| Patalpų plotas m2 | | Lentynų metrų, kuriuos užima visas fondas, skaičius | Lentynų metrų, kuriuos užima atviri fondai, skaičius | Fotokopijavimo aparatų, tiesiogiai  prieinamų vartotojams, skaičius |
| Bendrasis bibliotekų pastatų ar patalpų plotas. Iš viso | iš jų – naudingas plotas |
| 13 | 14 | 15 | 16 | 17 |
| 4392 | 3554 | 6410 | 5763 | 0 |

3.7. Vartotojų aptarnavimas:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | Registruotų vartotojų skaičius | | | | | | | | | | | | Apsilankymų (lankytojų) skč. | | | Dokumentų išduotis | | | | | | Bibliotekų | |
| Eil  Nr | bendruomenės |  | Iš jų: | | | | | | | | | | |  | Iš jų: | |  | Iš jų: | | | | kopijos vartotojams | | |
| gyventojų, švietimo įstaigos-  moksleivių, studentų, dėstyto-  jų skaičius |  |  |  |  |  |  |  |  |  |  | iš jų: (gr.2) | |  |  |  |  | iš jų: | |  |  |  | | Iš jų  fotokopijų  popieriuje  lapų  skaičius |
|  | Iš viso | perregistuoti  vartotojai | | | | Naujai  užregistruoti  vartotojai | | | | | vaikų  (iki  14 metų) | moksleivių,  studentų | Iš viso | Virtualių apsilankymų | Vaikų (iki 14 metų) | Iš viso  fiz. Vnt.  (gr. 11+12) | išduoti  į namus    fiz. Vnt. | išduoti  vietoje    fiz. Vnt. | išduotis  vaikams  (iki  14 metų) | išduotis  moksleiviam,  studentams |  | |
|  | (gr.3+4) | Iš viso | |
|  |  |  | |
|  |  |  |  |  |  |  |  |  |  |  | |
|  | 1 | 2 | 3 | | | | 4 | | | | | 5 | 6 | 7 | 8 | 9 | 10 | 11 | 12 | 13 | 14 | 15 | | 16 |
|  | 22716 | 5223 | 0 | | | | 0 | | | | | 1764 | 0 | 220100 | 84318 | 68832 | 172812 | 115157 | 57655 | 53964 | 0 | 13974 | | 7720 |
|  |  |  |  |  |  |  |  |  |  |  |  |  |  |  |  |  |  |  |  |  |  |  | |  |
| **tęsinys** | |  |  |  |  |  |  |  |  |  |  |  |  |  |  |  |  |  |  |  |  |  | |  |
|  | Darbo vietų  skaičius vartoto-  jamas (įskaitant  vartototojų kom-  piut. Darbo vietas)  Iš viso | Kompiuterizuotų darbo vietų | | | | | | | | | | | | Katalogo įrašai | | | Informacinės užklausos | | | | Bibliotekos renginiai | | | Vartot. Moky-  mo naudotis  paslaugomis,  kompiuterine  įranga ir kt.  valandų skč. |
| Eil. |  | Vartotojams | | | | | | | | | Darbuotojams | | Įrašų (aprašų) | Iš jų: | |  | Iš jų: |  | Iš jų: |  |  | |
| Nr. |  |  | | | Iš jų: | | | | | |  | Iš jų  prijung-  tos prie  interneto | skaičius  ekektr., kortel.  Kataloguose.  Iš viso | automatizuo-  tai parengtų  įrašų skč.  Iš viso | automat.  Per metus  parengtų  įrašų skč. | Gauta  užklausų  (skaičius).  Iš viso | elektroni-  nėmis  priemonė-  mis | Įvykdyta  užklausų  (skaičius).  Iš viso | elektroni-  nėmis  priemonė-  mis |  | Iš jų  parodos | |
|  | Iš viso | Iš viso | | | prijung-  tos prie  tinklo | | | prijung-  tos prie  interneto | | |  | Iš viso |
|  | (gr. 19+22) |  | | | Iš viso |
|  |  |  | | |  |  | |
|  | 17 | 18 | 19 | | | 20 | | | 21 | | | 22 | 23 | 24 | 25 | 26 | 27 | 28 | 29 | 30 | 31 | 32 | | 33 |
|  | 482 | 260 | 180 | | | 177 | | | 179 | | | 80 | 80 | 232276 | 112333 | 4361 | 34933 | 1579 | 34881 | 1579 | 1609 | 569 | | 423 |

**IV. PAGRINDINIAI RENGINIAI IR VEIKLA**

4.1. Veiklos:

|  |  |  |
| --- | --- | --- |
| Eil. Nr. | Veiklos | Skaičius |
| 1. | Iš viso renginių dalyvių ir lankytojų | 53 006 |
| 1.1. | Bibliotekos veikloje dalyvaujančių savanorių skaičius | 237 |
| 1.2. | Pateiktų projektų (bibliotekos, su partneriais) skaičius | 11 |
| 1.3. | Naujai parengtų edukacinių programų skaičius | 6 |

4.2. Renginiai:

|  |  |  |
| --- | --- | --- |
| Eil. Nr. | Renginio pobūdis | Renginių skaičius |
| 1. | Renginiai iš viso: | 1 609 |
|  | iš jų – kompleksiniai ir žodiniai renginiai | 1 040 |
| 1.2. | - dokumentų parodos | 569 |
| 2. | Etniniai renginiai (visi) | 89 |
| 3. | Dalyvavimas konkursuose, iš viso: | 5 (Metų knygos rinkimai; Vasara su knyga- Skaitymo iššūkis; Nac.diktantas; LSVB, knygų pristatymo konkursas) |
| 3.1. | Pasvalio rajono savivaldybės konkursuose | 0 |
| 3.2. | šalies konkursuose | 5 |
| 3.3. | tarptautiniuose konkursuose | 0 |
| 4. | Meno parodos, iš viso (profesionaliojo meno, tautodailės ir kt.): | 28 |
| 5. | Kvalifikacijos kėlimo renginiai (organizuoja VB): | 41 |
| 5.1. | - metodinės dienos | 8 |
| 5.2. | - darbuotojų mokymai (viešojoje bibliotekoje) | 24 – individualūs  3 – grupiniai; |
| 5.3. | - seminarai ir konferencijos: | 6 |
| 5.3.1. | iš jų išvažiuojamieji kvalifikaciniai seminarai | 1 |

**V. FINANSAVIMO ŠALTINIAI**

|  |  |  |
| --- | --- | --- |
| Eil. Nr. | Pobūdis | Gautos lėšos Eur |
| **1.** | **Iš viso (1.1.+1.2.):** | 979 588 |
| 1.1. | Iš viso lėšos iš valstybės biudžeto: | 32 188 |
| 1.1.1. | iš jų – dokumentų įsigijimui | 27 688 |
| **1.2.** | **Iš viso lėšos iš savivaldybės biudžeto (1.2.1.+1.2.2.+1.2.3.+1.2.4.+1.2.5.):** | 947 400 |
| 1.2.1. | iš jų – darbo užmokesčiui neatskaičiavus mokesčių | 780 500 |
| 1.2.2. | iš jų – infrastruktūrai išlaikyti | 42 470 |
| 1.2.3. | iš jų – ilgalaikiam materialiajam turtui įsigyti | 6 994 |
| 1.2.4. | iš jų – lėšos veiklai | 112 347 |
| 1.2.5. | iš jų išlaidos transportui | 5 089 |
| **2.** | **Iš viso pritraukta lėšų (2.1.+2.2.+2.3.+2.4.+2.5.+2.6.+2.7.):** | 41 312 |
| 2.1. | projektams įgyvendinti | 28 952 |
| 2.2. | savivaldybės indėlis projektų įgyvendinimui | 6 305 |
| 2.3. | pajamos už teikiamas paslaugas (bilietai, nuoma, renginių organizavimas) | 2 641 |
| 2.4. | rėmėjų lėšos | 3 000 |
| 2.5. | 1,2 % parama | 414 |
| 2.6. | neformaliojo vaikų švietimo lėšos | 0 |
| 2.7. | kitos lėšos | 0 |
| **3.** | **Iš viso lėšų (1+2)** | 1 020 900 |

**VI. MATERIALINIAI IR TECHNINIAI IŠTEKLIAI**

**6.1.** **Atlikti įstaigos remonto darbai**.

Pasvalio Mariaus Katiliškio viešoji bibliotekoje 2022-10-01 pradėtos rekonstruoti I aukšto suaugusiųjų abonemento, oranžerijos ir rūsio patalpos. Numatomas suremontuotų patalpų plotas – 249,93 kv. metrai. Atlikus remontą – viešosios bibliotekos patalpų plotas (po rekonstrukcijos) iš viso – 1930,92 m², iš jų rūsio plotas – 172,55 m²;

2022 m. Pušaloto kaimo biblioteka perkelta į naujas suremontuotas patalpas. Reikalingas remontas Joniškėlio, Kriklinių ir Raubonių kaimo bibliotekų patalpose. Planuojama 2023 m. Gulbinėnų kaimo biblioteką perkelti į suremontuotas, paruoštas patalpas pastato pirmame aukšte, kur įsikūręs daugiafunkcis centras, bendruomenė.

**Techninis aprūpinimas.** 2022 metais įgyvendinant projektą „Kvapų ir ramybės mokykla“ Pasvalio Mariaus Katiliškio viešosios bibliotekos įsigytas turtas: 2 krėslai su reguliuojamomis padėtimis, masažinės sėdynės, kvapų dozatoriai, spalvas keičiantis stalas.

Bendradarbiaujant su Panevėžio apskrities Gabrielės Petkevičaitės-Bitės viešąja biblioteka ir įgyvendinant projekto „Inovatyvūs Lietuvos bibliotekų skaitymo skatinimo sprendimai vaikų ir jaunimo socialinių santykių kūrimui su aplinka“ veiklas – prie viešosios bibliotekos įrengtas Knygomatas.

2022 metais atnaujintas inventorius ir įsigyti I ir II aukšto (suaugusiųjų abonemento, skaityklos) baldai: dvipusės ir vienpusės knygų lentynos, darbuotojų darbo stalai, lankytojų kėdės, baldas – knygų namas, staliukai. Taip pat įsigyta savitarnos drabužinė, 25 vietų drabužių kabykla, greitaeigiai rankų džiovintuvai. Įsigyti langų roletai Joniškėlio bibliotekai ir Pasvalio M. Katiliškio viešajai bibliotekai.

Patvirtinu, kad pateikta informacija yra tiksli ir teisinga.

Bibliotekos direktorė Danguolė Abazoriuvienė